Rosmah dapat pasport lawat anak di Singapura

PUTRAJAYA: Mahkamah Rayuan hari ini membenarkan permohonan Datin Seri Rosmah Mansor untuk mendapatkan sementara pasportnya bagi membolehkannya melawat anaknya, Nooryana Najwa Mohd Najib dan keluarga di Singapura.

Panel tiga hakim diketuai Datuk P. Ravinthran berkata, memandangkan tiada bantahan oleh Timbalan Pendakwa Raya Poh Yih Tinn terhadap permohonan itu, mahkamah sebulat suara membenarkan perintah yang dimohon oleh isteri bekas Perdana Menteri, Datuk Najib Tun Razak itu.

“Memandangkan tiada bantahan daripada pihak pendakwaan, permohonan ini dibenarkan,” kata Ravinthran yang bersidang bersama Datuk Ahmad Zaidi Ibrahim dan Datuk Azman Abdullah.

Terdahulu, peguam Datuk Jagjit Singh berkata anak guamnya memohon kebenaran mahkamah untuk mendapatkan pasport antarabangsanya bagi membolehkannya melawat anak perempuannya itu yang kini menetap di Singapura selepas berkahwin dengan warga Kazakhstan, Daniyar Kessikbaye.

“Kami memberi aku janji akan memulangkan pasportnya (Rosmah) (kepada mahkamah) dalam tempoh seminggu selepas kembali pada 7 Julai,” kata Jagjit.

Beliau berkata, Rosmah akan kembali ke negara ini sebelum rayuan kes rasuah membabitkan projek hibrid solar yang akan didengar di Mahkamah Rayuan pada 11 Julai ini.

Rosmah memfailkan notis usul itu pada 2 Jun melalui Tetuan Akberdin & Co, bagi membolehkannya ke luar negara selama empat minggu mulai 6 Jun hingga 7 Julai. Pasportnya kini ditahan mahkamah sebagai sebahagian daripada syarat jaminannya dalam kes hibrid solar itu.

Ini adalah kali ketiga Rosmah diberi kebenaran sementara mendapatkan pasport antarabangsanya untuk ke Singapura, kali pertama pada 15 Oktober 2021 untuk melawat Nooryana yang melahirkan anak keduanya serta pada 21 Mac, untuk melawat anak dan cucunya yang tidak sihat.

Pada 1 September 2022, Mahkamah Tinggi di sini menjatuhkan hukuman penjara 10 tahun dan denda RM970 juta terhadap Rosmah selepas didapati bersalah atas tiga pertuduhan rasuah berkaitan projek hibrid solar bernilai RM1.25 bilion untuk 369 sekolah luar bandar di Sarawak.

Mahkamah turut memerintahkan Rosmah, 71, dipenjara 30 tahun jika gagal membayar denda berkenaan.

Mahkamah Tinggi bagaimanapun membenarkan penangguhan pelaksanaan hukuman penjara dan denda sementara menunggu rayuannya di Mahkamah Rayuan. Rayuan itu akan didengar selama empat hari bermula 11 Julai ini. – BERNAMA


Buletin FM, Usanita, Parlimen Titiwangsa sumbang 1,200 pek makanan

KUALA LUMPUR: Lebih 1,200 penduduk termasuk miskin bandar sekitar Kampung Baru menerima agihan sumbangan berbentuk barangan makanan dan juadah berbuka, di Masjid Jamek Kampung Baru, di sini.

Sumbangan itu disampaikan oleh Buletin FM dengan kerjasama Usanita Sdn Bhd dan Parlimen Titiwangsa pada program Ramadan Madani: Titipan Kasih.

Ketua Pegawai Eksekutif Usanita Sdn Bhd, Datin Seri Adzliana Hasan berkata, sejumlah 220 bakul makanan mengandungi barangan keperluan asas seperti beras, minyak masak, bihun, susu, garam dan gula disumbangkan kepada penduduk dalam golongan miskin bandar.

Katanya, sejumlah 1,000 juadah pek makanan untuk berbuka puasa turut disumbangkan kepada penduduk di sekitar kawasan berkenaan.

“Kita memilih Kampung Baru kerana fokus kita adalah membantu golongan miskin bandar dan asnaf sebagai sebahagian program sumbangan sempena Ramadan yang dilaksanakan setiap tahun.

“Selain program hari ini, kita juga akan memperluaskan sumbangan ini kepada golongan mahasiswa di Universiti Teknologi MARA (UiTM) Shah Alam, Sabtu ini.

“Semoga projek tanggungjawab sosial korporat (CSR) ini dapat meringankan sedikit beban yang ditanggung golongan yang memerlukan, dengan hasrat kita untuk membantu dan berkongsi rezeki,” katanya.

Beliau berkata demikian kepada pemberita ketika ditemui di Masjid Jamek Kampung Baru di sini.

Turut hadir, Ahli Parlimen Titiwangsa, Datuk Seri Johari Abdul Ghani.

Kehadiran pengacara terkenal, Awal Ashaari dan selebriti, Zoey Rahman, selain penyampai radio Buletin FM, Izwan Azir dan Marsila Hassan yang bersama-sama mengagihkan bakul makanan dan pek iftar, memeriahkan lagi suasana program.

Author

Tun Puteh Wanti

View all posts

View all posts


Ibu bapa mangsa renjatan eletrik terima pencen penakat, faedah pengurusan jenazah

TUMPAT: Seorang daripada tiga mangsa maut akibat renjatan elektrik di Kampung Bendang Surau, Morak, Kelantan, menerima Pencen Penakat dan Faedah Pengurusan Jenazah.

Pemberian itu diserahkan oleh Pengarah Pertubuhan Keselamatan Sosial (Perkeso) Kelantan, Nora Yaacob kepada keluarga Allahyarham Sakinah Mohd Nadzir, 29, dalam kunjungan beliau ke kediaman keluarga arwah, hari ini.

Menurut Nora, Skuad Perkeso Prihatin mengesan maklumat keluarga dengan menghubungi Pemilik Tadika Al-Munir, Kampung Berangan iaitu tempat kerja mangsa dan semakan juga mendapati arwah Sakinah layak menerima tuntutan Pencen Penakat.

“Pencen Penakat minimum yang diterima adalah sebanyak RM332.50 yang akan diterima secara bulanan oleh ibu bapanya iaitu Mohd Nadzir Mohamed, 67, dan Zainun Sulaiman, 62, sehingga akhir hayat.

“Ia turut diterima oleh adik lelaki mangsa yang kini berumur 19 tahun sehingga usianya mencecah 21 tahun nanti.

“Pada masa kematiannya, Allahyarham Sakinah masih bujang dan belum berkahwin sekali gus membolehkan kedua ibu bapanya layak menerima Faedah Pengurusan Jenazah sebanyak RM1,000 setiap seorang,” katanya seperti dilapor Berita Harian pada Khamis.

Pada masa sama, Nora mengingatkan agar orang ramai supaya membuat bayaran caruman Perkeso sebagai persediaan pada masa hadapan.

“Betapa pentingnya untuk orang ramai membuat caruman kerana ia sangat bermanfaat apabila berlaku sebarang keuzuran, kemalangan atau kematian,” ujarnya.

Untuk rekod, pada Isnin lalu, Sakinah bersama kakaknya, Nurul Syazwani, 33 serta adiknya, Noor Fathiah, 27, maut akibat terkena renjatan elektrik selepas terpegang sebatang tiang dipercayai mempunyai aliran elektrik di rumah jirannya ketika melihat air banjir.

Ketiga beradik itu meninggal dunia di lokasi kejadian dan jenazah dikebumikan di Tanah Perkuburan Islam Kampung Morak dalam satu liang.

Author

Diyana Rahip

View all posts

View all posts


Floria Diraja 2022 dilanjut hingga 11 Sept, masuk percuma mulai esok

Shahidan berkata bersempena cuti penggal persekolahan hingga Ahad ini, tiket masuk ke festival itu adalah percuma mulai esok bagi memberi peluang kepada ibu bapa untuk membawa anak-anak mereka ke Floria Diraja Putrajaya 2022.

“Ini adalah hadiah buat Keluarga Malaysia. Kita bagi percuma sebab ada ibu bapa yang bawa anak-anak melawat Putrajaya, jadi wajar kita bagi masuk percuma.

“Dengan kemasukan secara percuma ini, kita sasar 100,000 pengunjung hadir untuk tempoh lima hari pelanjutan ini,” katanya selepas menghadiri majlis penutup Floria Diraja Putrajaya 2022 di sini hari ini.

Jumaat lepas, Perbadanan Putrajaya (PPj) mengumumkan pelanjutan festival itu sehingga hari ini (6 Sept) berikutan sambutan yang amat menggalakkan daripada orang ramai. Festival berkenaan sepatutnya berakhir pada 4 Sept.

Shahidan berkata pelbagai aktiviti menarik akan diteruskan termasuk cabutan bertuah dengan hadiah utama sebuah motosikal pada hari terakhir Floria Diraja Putrajaya 2022, selain persembahan daripada kumpulan busker.

Lebih 400,000 pengunjung menyaksikan Floria Diraja Putrajaya 2022 sejak ia membuka tirai pada 29 Ogos lepas. Bertempat di Anjung Floria, Presint 4 di sini, terdapat kira-kira 10,000 pokok orkid dan 400,000 tanaman pelbagai spesies dipamerkan.

Floria Diraja Putrajaya 2022 turut mempamerkan Taman Keluarga Malaysia dengan konsep yang diadaptasi melalui tiga nilai iaitu Keterangkuman, Kebersamaan dan Kesyukuran.

Antara komponen yang terdapat di festival itu ialah Taman Keluarga Malaysia, Taman Koboi dan Sukulen, Taman Instagrammable, Hiasan Dinding Orkid dan Terowong Oncidium.

Shahidan dalam pada itu turut mengisytiharkan bunga raya sebagai bunga rasmi bagi Putrajaya. – BERNAMA


Presiden KAWAT meninggal akibat sesak nafas

KUALA TERENGGANU: Presiden Kelab Wartawan Media Terengganu (KAWAT), Khairul Azlam Mohamad meninggal dunia selepas sesak nafas di kediamannya di Taman Perumahan Permint Perdana di Seberang Takir dekat sini, kira-kira 4.30 pagi tadi.

Menurut isteri Allahyarham, Wan Sabariah Wan Musa, 49, arwah yang berusia 51 tahun meninggal dunia secara mengejut selepas mengadu sakit dada ketika sedang menyiapkan kerja di rumahnya.

“Arwah pulang ke rumah kira-kira pukul 1 pagi tadi dan selepas itu dia sambung buat kerja di rumah.

“Bagaimanapun kira-kira pukul 4 pagi, arwah tiba-tiba mengadu sakit dada dan sesak nafas sebelum tidak sedarkan diri. Ambulans tiba kemudian dan mengesahkan bahawa arwah dah tiada,” katanya ketika dihubungi Bernama.

Menurut Wan Sabariah, sebelum kejadian, Allahyarham Khairul Azlam yang juga Ketua Biro Harakah Terengganu sihat dan tidak mempunyai sebarang penyakit kronik.

Katanya, solat jenazah akan diadakan di Masjid Jamek Tok Jiring pada 11 pagi ini dan jenazah akan dikebumikan di Tanah Perkuburan Maahad Tahfiz Wan Al Tarbiyyah, Tok Jiring.

Selain isteri, arwah turut meninggalkan sembilan anak yang berusia 10 hingga 25 tahun. – BERNAMA


Peminjam ah long dipaksa bakar dan simbah cat kereta penghutang lain

GEORGE TOWN: Polis menahan dua lelaki dan dua wanita bagi membantu siasatan berhubung tiga kes kereta dibakar dan disimbah cat sehingga menyebabkan kerugian lebih RM40,000 dalam kejadian di Pulau Pinang, 30 April lepas.

Dua lelaki itu merupakan penghutang kepada pemberi pinjaman wang (ah long) dari Singapura yang dipaksa untuk melakukan jenayah terbabit kerana mereka gagal melangsaikan hutang iaitu RM1,000 hingga RM2,000.

Ketua Polis Pulau Pinang, Datuk Mohd Shuhaily Mohd Zain berkata, mereka termasuk sepasang kekasih yang kesemuanya berumur 22 hingga 33 tahun itu ditahan di beberapa lokasi di sekitar Ipoh, Perak pada 4 Mei dan 6 Mei hasil risikan serta maklumat berhubung kejadian itu.

“Kami pada mulanya menerima laporan polis daripada seorang wanita berusia 40 tahun yang memaklumkan kereta Perodua Kelisa milik anaknya telah dibakar dan disimbah cat dalam kejadian 4.30 pagi, 30 April lepas di Bukit Tengah, dekat sini.

“Polis kemudiannya turut menerima dua lagi laporan membabitkan kejadian sama iaitu masing-masing di Bukit Minyak, dekat sini dan Air Itam, di sini melibatkan Perodua Alza dan Myvi juga hari yang sama antara 4.30 pagi hingga 7 pagi,” katanya pada sidang akhbar di sini hari ini.

Mohd Shuhaily berkata, semakan kamera litar tertutup (CCTV) mendapati suspek yang terlibat dalam kejadian itu menggunakan kereta Toyota Yaris berwarna merah dan hasil risikan Jabatan Siasatan Jenayah Komersial (JSJK) Pulau Pinang berjaya mengesan sepasang kekasih sedang tidur di dalam kereta itu di tepi Jalan Kuala Kangsar, Ipoh pada 12.05 tengah malam, 4 Mei lepas.

Katanya, pemeriksaan di dalam kereta itu polis menemukan pemetik api, pen, kunci rumah dan beberapa keping resit bukti pembelian petrol di stesen minyak serta berdasarkan maklumat daripada mereka, polis kemudiannya menahan seorang lelaki di sebuah rumah di Taman Pakatan Jaya, Ulu Kinta pada 6.10 pagi hari sama.

“Polis seterusnya menahan seorang lagi wanita berusia 33 tahun di sebuah rumah di Kampung Simee, Ipoh pada 1.15 tengah hari, 6 Mei dan siasatan mendapati dua lelaki ialah penghutang ah long dari negara jiran yang gagal untuk melangsaikan hutang mereka.

“Mereka yang sebelum ini merupakan peniaga dijanjikan pengurangan hutang tertunggak sekiranya melakukan ugutan dengan menyimbah cat dan bakar kereta milik penghutang lain, malah turut diberi upah sebanyak RM700 melalui kaedah tambah nilai Touch N Go E-Wallet,” katanya.

Beliau berkata siasatan juga mendapati, wanita yang membuat laporan pertama bagi kes itu turut berhutang dengan ah long dari negara jiran menyebabkan kereta anaknya telah dibakar, malah mangsa juga bekerja di sana dan dua lagi mangsa turut berhutang dengan ah long yang sama iaitu antara RM1,000 hingga RM2,000.

Menurut Mohd Shuhaily, empat suspek yang ditahan itu dipercayai menjalankan kegiatan jenayah itu sejak Mac lepas dan melakukan ugutan dengan membakar serta menyimbah cat pada kenderaan pemilik yang gagal membayar hutang yang tinggal di kawasan utara iaitu Perak, Kedah dan Pulau Pinang.

“Dua lelaki itu mengaku menerima arahan terus daripada seorang ejen ah long dari Singapura untuk melakukan perbuatan khianat dengan api ke atas rumah dan kereta peminjam, malah kedua-dua suspek itu juga mempunyai tiga dan enam rekod lampau berkaitan jenayah,” katanya.

Beliau berkata, teman wanita suspek pertama pula berperanan menyemak alamat penghutang dalam laman sesawang Google Maps sementara seorang lagi wanita bertindak menguruskan hal sewa kereta dan mendapatkan peralatan cat untuk tujuan khianat.

Katanya, lelaki dan pasangan kekasih itu direman selama tujuh hari manakala seorang lagi wanita direman empat hari dengan kesemua mereka disiasat mengikut Seksyen 5(2) Akta Pemberi Pinjam Wang (APPW) 1951 serta Seksyen 435 Kanun Keseksaan. – BERNAMA


‘Kami beli sendiri ye’ – Guru di pedalaman Sarawak beli Starlink mudahkan pembelajaran

CYBERJAYA: Niat baik seorang guru di kawasan pedalaman untuk memberikan pendidikan yang sempurna buat anak muridnya mendapat pujian warga net.

Baru-baru ini, tular di TikTok mengenai seorang guru membeli peranti ciptaan syarikat Elon Musk dikenali sebagai Starlink untuk digunakan di pedalaman Sarawak.

Menerusi perkongsian video TikTok amoimorni, memaparkan guru tersebut membawa kotak bertulis Starlink.

Difahamkan, usaha murninya itu adalah untuk memudahkan kerja-kerjanya sebagai seorang pendidik di kawasan pedalaman memandangkan capaian internet di kawasan terbabit sangat sukar ditemui.

Menerusi video yang lain, beliau memaklumkan pembelian itu sama sekali tidak menggunakan bantuan daripada kerajaan. Malah, ia adalah hasil usahanya sendiri.

“Kami beli sendiri ye, walaupun beli sendiri tetap kredit kepada pihak yang bawa masuk Starlink ke Malaysia. Dapat memudahkan kami untuk dapat capaian yang baik,” tulisnya.

Menjengah di ruangan komen, rata-rata warga net meluahkan rasa terharu dan memuji peribadi guru itu.

“Walaupun harga Starlink mahal sangat, saya pasti ianya untuk anak bangsa di pedalaman Sarawak. Cikgu sanggup beli sendiri. Terima kasih cikgu,” kongsi netizen.

“Tears in my eyes. Always wish people in rural areas get better connectivity to study and work, they deserve it. Alhamdulillah,” komen netizen.

“Terbaik untuk tempat yang paling memerlukan, semoga anak-anak pedalaman maju dalam pelajaran,” tulis netizen.

Author

Nurul Ain Japri

View all posts

View all posts


Disneyland akan dibina di Jasin, Melaka

CYBERJAYA: Melaka akan menjadi tumpuan di mata negara-negara Asia Tenggara (ASEAN) kerana sebuah Taman Tema Disneyland dan Disney City berkeluasan kira-kira 80.9 hektar bakal dibangunkan dalam daerah Jasin pada tahun 2027.

Exco Pelancongan, Warisan dan Kebudayaan negeri Melaka, Datuk Muhammad Jailani Khamis berkata, pembangunan taman tema itu adalah yang pertama diwujudkan di ASEAN selepas China, Korea, Eropah dan Jepun dan pembinaannya menelan kos kira-kira RM2 bilion.

Menurutnya, pembinaan taman tema itu dapat menambah baik sasaran Malaysia dalam mempertingkatkan jumlah pelancong yang masuk ke negeri itu.

“Setelah lebih 20 tahun, kita akan ada taman tema baharu walaupun tidak berapa besar tetapi saya rasa memadai dengan nama Disneyland yang dapat dibawa masuk.

“Ianya akan menambah baik lagi sasaran kita untuk mempertingkatkan sasaran 20 juta pelancongan dalam masa tiga tahun dan kembali pada landasan yang asal iaitu 18.7 juta pelancong yang telah kita capai pada tahun 2019.

“Disneyland dalam perancangan, kita sedang rencanakan kemungkinan insya-Allah berada di dalam daerah Jasin, kita tak boleh maklum dahulu lokasi yang sebenar, keluasannya sekitar 150 hingga 200 ekar (60.7 hingga 80.9 hektar).

“Bukan hanya Disneyland tetapi juga ada cadangan pembangunan 22 kilometer sistem ‘Maglev’ bagi menghubungkan lokasi ‘hotspot’ pelancongan Melaka dengan nilai pelaburan 200 juta dolar bersamaan RM900 juta, secara keseluruhan projek ini boleh mencapai hingga RM2 bilion,” katanya seperti dilapor Melaka Hari Ini pada Selasa.

Beliau berkata demikian pada sidang media selepas memeterai Memorandum Persefahaman (MoU) Bagi Cadangan 22KM Sistem Maglev untuk Menghubungkan Lokasi Hotspot Pelancongan dan Membangunkan Taman Tema Disneyland serta Disneycity di Negeri Melaka di sebuah hotel di Ayer Keroh.

Turut hadir adalah Timbalan Pengerusi Menara Taming Sari, Mohd Noor Helmy Abdul Halem; Ketua Pegawai Eksekutif Kumpulan Melaka Berhad, Mohd Salleh Jusman; Ketua Pegawai Eksekutif Menara Taming Sari Berhad, Azlan Abidin; Pengerusi KCI Metrolink Sdn Bhd, Dr. Parimalan R. Isa Michael dan wakil Korea Camping Caravanning Federation Adivisional Corporation, Mr Sunkyo Chris Lee.

MoU berkenaan membabitkan beberapa syarikat termasuk Taming Sari Berhad, Institusi Perbankan (Exim Credit Dubai Zurich Capital Bank & Sparco Bank UK) dan Korea Camping Caravanning Federation A Divisional Corporation (KCCF).

Author

Diyana Rahip

View all posts

View all posts


Bekas Ketua Perisikan ESSCOM didakwa bersubahat bunuh pemandu e-hailing

TAWAU: Bekas Ketua Perisikan Kawasan Keselamatan Pantai Timur Sabah (ESSCOM), Senior Asisten Komisioner, Datuk Mat Zaki Md. Zain, 58, hari ini berhadapan pertuduhan kedua iaitu bersubahat membunuh seorang pemandu e-hailing pada 13 Januari lalu.

Mat Zaki didakwa bersubahat dengan seorang anggota polis, John Kennedy Sanggah, 44, untuk membunuh Nurman Bakaratu, 61, antara 7.30 hingga 11.30 malam di kawasan ladang sawit di Batu 5, Jalan Apas pada 13 Januari lalu.

Pertuduhan dibacakan di hadapan Timbalan Pendaftar Mahkamah Tinggi, Suhaila Selag di Mahkamah Majistret hari ini, lapor Utusan.

Walau bagaimanapun, tiada pengakuan direkodkan dan pihak pendakwaan diwakili Mohammad Fakhrurazzi Ahmad Salim memohon kepada mahkamah agar kes Mat Zaki dipindahkan ke Mahkamah Tinggi dan mahkamah membenarkan permohonan berkenaan.

Pendakwaan dilakukan di bawah Seksyen 109 Kanun Keseksaan yang dibaca bersama Seksyen 302 Kanun Keseksaan yang memperuntukkan hukuman mati atau penjara maksimum 40 tahun.

Pada 8 Februari lalu, Mat Zaki dihadapan ke mahkamah atas pertuduhan bersubahat dengan enam pegawai dan anggota polis termasuk satu orang awam bagi membunuh pemandu e-hailing berkenaan.

Enam anggota itu ialah Rosdi Rastam, 44; Denis Anak Anit, 44; Fabian Anak Rungam, 43; Khairul Azman Bakar, 47; Mohd. Azlan Sakaran, 39; dan orang awam Vivien Fabian, 34.

Dalam prosiding sama, mahkamah turut membenarkan perbicaraan tujuh pegawai dan anggota polis termasuk satu orang awam dipindahkan ke Mahkamah Tinggi Tawau bagi pertuduhan sama iaitu membunuh pemandu e-hailing.

Suhaila membuat keputusan itu selepas menerima permohonan yang dikemukakan Timbalan Pendakwa Raya, Muhamad Iskandar Ahmad dan Mohammad Fakhrurazzi Ahmad Salim.

Bagi permohonan pertama, pihak pendakwaan diwakili Muhamad Iskandar memohon agar kes membabitkan enam pegawai dan anggota polis termasuk seorang orang awam iaitu Rosdi Rastam, Denis Anak Anit, Fabian Anak Rungam, Khairul Azman Bakar, Mohd. Azlan Sakaran, dan orang awam, Vivien Fabian dipindahkan ke Mahkamah Tinggi.

Turut dipindahkan kes membabitkan seorang lagi anggota polis, John Kennedy bagi memindahkan kes tersebut ke Mahkamah Tinggi. Kesemua tertuduh mengangguk tanda faham apabila permohonan dibacakan di hadapan Timbalan Pendaftar Mahkamah Tinggi.

Pada 8 Februari lalu, Rosdi, Denis, Fabian, Khairul Azman, Mohd. Azlan serta Vivien dihadapkan ke Mahkamah Majistret Tawau atas dakwaan membunuh Nurman.

John Kennedy yang pada awalnya menjadi saksi kes tersebut dihadapkan ke Mahkamah Majistret Tawau pada 11 April bagi pertuduhan membunuh pemandu e-hailing berkenaan bersama enam pegawai dan anggota polis termasuk satu orang awam.

Authors

Media Variasi

View all posts

Diyana Rahip

View all posts

View all posts

View all posts


PAS gagal batalkan saman Mujahid berhubung dakwaan sokongan terhadap LGBT

KUALA LUMPUR: Mahkamah Tinggi di sini menolak permohonan PAS untuk membatalkan saman fitnah oleh Datuk Seri Dr Mujahid Yusof terhadap parti itu berhubung dakwaan Naib Presiden Amanah berkenaan menyokong budaya songsang lesbian, gay, biseksual dan transgender (LGBT).

Peguam Noorazmir Zakaria mewakili Mujahid berkata, Hakim Datuk Ahmad Shahrir Mohd Salleh yang membuat keputusan itu semalam memerintahkan parti berkenaan membayar kos RM3,000 kepada Mujahid.

“Mahkamah menetapkan perbicaraan kes saman itu pada 24 hingga 26 November 2025,” katanya ketika dihubungi pemberita hari ini.

Peguam Mohd Faizi Che Abu, mewakili PAS pula berkata, mahkamah menolak permohonan parti itu selepas berpendirian terdapat isu yang perlu dibicarakan dalam kes saman tersebut antaranya sama ada akaun Facebook itu milik PAS atau tidak.

Pada 15 Februari lepas, PAS yang diwakili Setiausaha Agungnya Datuk Seri Takiyuddin Hassan memfailkan permohonan membatalkan saman atas alasan Mujahid selaku plaintif gagal mendedahkan apa-apa kausa tindakan yang munasabah terhadap parti berkenaan.

Mujahid memfailkan saman itu pada 15 Disember 2022, mendakwa pada 16 Oktober tahun sama, PAS selaku defendan dengan niat jahat telah menjatuhkan maruah, mengaibkan dan memfitnahnya dengan membuat atau menerbitkan kenyataan fitnah di ruangan status akaun Facebook parti itu.

Sehubungan itu, beliau memohon suatu perintah supaya PAS menarik balik serta memadam kenyataan fitnah dan gambar plaintif itu dalam tempoh 14 hari dari tarikh penghakiman selain memohon ganti rugi am, teladan dan teruk.

Menerusi pernyataan pembelaan, PAS mendakwa pernyataan tuntutan plaintif adalah cacat dan tidak sah kerana plaintif gagal menamakan pelaku kesalahan yang mempunyai kawalan serta melakukan penerbitan bagi artikel berkenaan. – BERNAMA


‘Tak payahlah bertanding siapa ‘terpaling’ Palestin’- Azhan Rani

PELAKON, Azhan Rani menyelar sikap menjengkelkan segelintir individu yang sanggup bertelagah sesama sendiri semata-mata mahu mendabik dada kononnya merekalah ‘pejuang’ Palestin nombor satu.

Azhan Rani atau Azhan Abdul Rani, 47, berkata, dalam usaha solidariti kepada saudara seagama di Gaza sepatutnya semua pihak bersatu padu, bukannya berpecah belah atau saling berebut siapa paling lantang bersuara.

“Mulai hari esok, tak payahlah lagi bertanding siapa yang ‘terpaling’ Palestin. Setiap pendoa buat mereka di sana adalah pejuang. Insya-Allah, walau kita tak mampu ke medan tempur.

“Tidak kisahlah ahli politik mahu pun kita rakyat biasa, tak perlulah caci mencaci, remeh meremehkan, ejek mengejek, berkasar bahasa menunjukkan siapa yang ‘terpaling’ pejuang. Kita semua di sini sahaja.

“Sokong mana yang bagus dengan akal dan budi kita. Yang kita rasa tak okey tu, kita doakan perlahan-lahan untuk mereka bersama mengangkat kalimat Allah.

“Macam mana nak menang, belum bertempur, kita dah berpecah,” katanya dalam hantaran di Instagram.

Menerusi hantaran sama, pelakon Nur itu turut meminta maaf apabila terpaksa meluahkan pandangan tersebut panjang lebar sebagai peringatan buat semua pihak.

Malah Azhan tidak ketinggalan menzahirkan rasa kagum terhadap keberanian tentera Al-Qassam yang dilihat tidak gentar berjuang membebaskan Palestin daripada kezaliman Zionis.

“Serius, saya kagum dengan mereka. Walau tak pakai helmet perang canggih kalis pelurus, dengan serban litup muka sahaja, mereka ini lebih menggerunkan dan nampak benar-benar pejuang,” ulasnya.

Dalam pada itu, Azhan turut meminta semua pihak agar kembali kepada niat membantu, sekali gus mengubah mentaliti menjadi lebih positif.

“Doalah sama-sama, kita usaha berubah jadi lebih baik berbanding hari ini dan semalam,” ujarnya.

Author

Nurul Ain Japri

View all posts

View all posts


Tiga budak lelaki terperangkap dalam lubuk kepala air

RANAU: Tiga kanak-kanak lelaki berdepan detik cemas selepas terperangkap dalam kejadian kepala air di Sungai Liwagu, Kampung Puru-Puru semalam.

Semua kanak-kanak yang berusia 12 tahun sewaktu kejadian dipercayai sedang mandi sebelum berlaku kejadian kepala air.

Ketua Balai Bomba dan Penyelamat (BBP) Ranau, Ridwan Mohd Taha berkata, pihaknya menerima panggilan kecemasan pada pukul 2.59 petang.

“Seramai sembilan pegawai dan anggota bersama jentera dan Unit Bantuan Perkhidmatan Kecemasan (EMRS) dikejarkan ke tempat kejadian.

“Sebaik tiba di lokasi kejadian, didapati tiga kanak-kanak lelaki terperangkap di seberang sungai.

“Tindakan pasukan bomba membuat penyelamatan dengan memakaikan jaket keselamatan dan menggunakan tali memindahkan mangsa ke tempat selamat,” katanya ketika dihubungi hari ini.

Menurutnya, tiada sebarang kecederaan dilaporkan.

Beliau berkata, operasi ditamatkan sepnuhnya pada pukul 3.35 petang. – Kosmo!

Author

Media Variasi

View all posts

View all posts


Rangkaian 5G mampu lonjak daya saing ekonomi, tahap produktiviti dan tambah nilai industri – PM

KUALA LUMPUR: Perdana Menteri Datuk Seri Ismail Sabri Yaakob menaruh keyakinan rangkaian 5G mampu melonjakkan daya saing ekonomi Malaysia serta tahap produktiviti dan nilai tambah industri.

Keyakinan itu dinyatakan Ismail Sabri semasa menerima kunjungan hormat Presiden dan Ketua Pegawai Eksekutif Kumpulan Ericsson Borje Ekholm di Putrajaya hari ini, yang tertumpu kepada perbincangan status terkini pelaksanaan rangkaian 5G di Malaysia.

Menerusi perkongsian di laman Facebook, Perdana Menteri berkata pelaksanaan rangkaian 5G mampu menjadi perintis kepada pembangunan prasarana dan liputan rangkaian 5G.

“Saya berharap pelaksanaan rangkaian 5G mampu memberi impak positif terhadap liputan komunikasi kepada Keluarga Malaysia,” katanya.

Sementara itu Perdana Menteri berkata pada pertemuan itu, Ericsson turut menyatakan komitmen untuk terus mempergiatkan aktiviti dan pelaburan di Malaysia setelah 57 tahun bertapak di negara ini. – BERNAMA


Penduduk di Ipoh tak ‘happy’ – Laporan Kajian Indeks Kebahagiaan Malaysia 2022

IPOH: Walaupun bandar raya Ipoh mempunyai tahap pembangunan dan infrastrukturnya yang memberansangkan namun, tahap kepuasan hati penduduk di sana masih kurang.

Datuk Bandar Ipoh, Datuk Rumaizi Baharin berkata, Ipoh masih jauh ketinggalan berbanding bandar lain di Malaysia menerusi Kajian Indeks Kebahagiaan Malaysia 2022.

Katanya, walaupun Ipoh memperoleh skor sebanyak 88.7 peratus bagi tahun 2022 iaitu sedikit meningkat berbanding 81.1 peratus pada tahun sebelumnya, namun masih gagal mencapai 90 peratus ke atas.

“Ipoh mungkin berada di tangga ke-30 atau 40 untuk indeks tersebut, masih dalam bahagia sebab markah itu 80 peratus ke atas, kalau lima bintang 90 peratus dan ke atas.

“Melalui pengamatan saya memang ramai penduduk Ipoh yang tidak puas hati walaupun infrastruktur dan ekonomi ada peningkatan mendadak.

“Kepuasan hati penduduk di sini masih rendah berbanding dengan negeri lain. Ada negeri walaupun tahap pembangunan infrastruktur dan ekonomi stagnant (tidak berubah) atau menurun, tapi kepuashatian rakyatnya berada dalam skor bahagia.

“Jadi kenapa? Itu yang saya tidak pasti dan saya sedang mengenal pasti apa puncanya, saya tiada jawapannya,” katanya seperti dilapor Astro Awani.

Beliau turut memaklumkan bahawa baru-baru ini, pihaknya melantik perunding bagi mencari punca dan solusi berhubung masalah berkenaan.

“21 Mac lalu kita sudah lantik konsultan dari Universiti Tunku Abdul Rahman, Kampar dan memberi masa kepada mereka selama enam bulan untuk mencari punca dan cadangan.

“Tetapi apa yang saya lihat di media sosial Facebook ramai di antara orang Ipoh mengadu tentang isu jalan dan kutipan sampah.

“Kemungkinan isu yang mereka tidak puas hati ialah ketidaksesuaian dalam peluang pekerjaan di bandar raya ini, contohnya ada jawatan untuk gred rendah, pemohon pekerjaan itu ada ijazah. Ramai juga lepasan universiti dan kolej tetapi terpaksa kerja kilang,” ujarnya.

Sebelum ini media melaporkan,bandar raya Petaling Jaya, Manjung dan Kluang diiktiraf sebagai antara 10 Bandar Paling Bahagia 2022 di Malaysia sempena Sambutan Hari Kebahagiaan Sedunia yang jatuh pada 20 Mac setiap tahun.

Turut tersenarai adalah bandar Gua Musang, Klang, Kulai, Krai, Kuantan, Rompin dan Alor Gajah yang dipilih sebagai bandar paling bahagia melalui Kajian Indeks Kebahagiaan Malaysia 2022 yang dijalankan oleh Jabatan Perancangan Bandar dan Desa.

Author

Diyana Rahip

View all posts

View all posts


Biar tak ramai tetapi bukan pengkhianat – Lokman Adam

KUALA LUMPUR: Bekas Ahli Majlis Tertinggi (MT) UMNO, Datuk Lokman Noor Adam menjelaskan individu yang dipecat dan digantung keahlian UMNO adalah kerana pengkhianatan yang dilakukan mereka terhadap parti itu.

Beliau memberitahu, pemecatan mereka tiada kaitan dengan pendirian tidak setuju usul jawatan Presiden dan Timbalan Presiden tidak dipertandingkan.

“Kenyataan berkenaan adalah fitnah, tiada kaitan langsung dengan usul dua jawatan penting terbabit.

“Tan Sri Noh Omar sebenarnya digantung tetapi beliau mahu dipecat terus selepas didakwa telah mengeluarkan ucapan tidak wajar, malah memberi sokongan kepada kepada calon bebas ketika Pilihan Raya Umum ke-15 ( PRU15) baru-baru ini.

“Tindakan beri sokongan kepada bukan calon BN itu telah sabotaj BN sendiri.

“Bekas Ketua Pemuda UMNO, Khairy Jamaluddin pula mendakwa parti sudah sakit, parti sesat dan menyerang Presiden ketika lima hari terakhir sebelum PRU, yang menjejaskan calon BN lain.

“Bekas Ketua UMNO Bahagian Sembrong, Datuk Seri Hishammuddin Hussein pula menghasut pemimpin UMNO Sabah masuk Bersatu, dan hasut Ahli Parlimen untuk tanda tangan akujanji yang beri mandat kepada Tan Sri Muhyidin Yassin sebagai PM selepas PRU15.

“Apa gunanya berada dalam BN jika jiwa dan kesetiaan mereka kepada PN?, jadi biarlah dalam BN ini tidak ramai tetapi bukan pengkhianat,” katanya dalam satu kenyataan.

Lokman turut berterima kasih kepada PAS, Bersatu yang telah menunjukkan siapa musang berbulu ayam, gunting dalam lipatan.

“Terima kasih PN, kerana mereka kita sudah tahu siapa pengkhianat, sekarang kita sedang bersihkan daripada unsur tidak baik.

“Jika orang baik tinggalkan kita, memanglah kita sedih tetapi jika orang yang sudah tikam belakang kita pergi, perasaannya berbeza,” katanya lagi.

Keputusan pemecatan dan gantung keahlian itu dibuat pada Mesyuarat Majlis Kerja Tertinggi (MKT) UMNO yang dipengerusikan Presiden UMNO, Datuk Seri Dr Ahmad Zahid Hamidi, malam Jumaat sebagai usaha pembersihan parti.

Author

Tun Puteh Wanti

View all posts

View all posts


PBT sasar peniaga bahu jalan demi projek mega – Ikhlas

KUALA LUMPUR: Dewan Bandaraya Kuala Lumpur (DBKL) diminta untuk mengambil perhatian berhubung arahan Perdana Menteri, Datuk Seri Anwar tentang nasib peniaga dan penjaja kecil di bahu jalan, bukan memikirkan pembinaan bangunan mega yang gah sebagai legasi.

Presiden Pertubuhan Ikatan Usahawan Kecil dan Sederhana Malaysia (Ikhlas), Datuk Mohd Ridzuan Abdullah berkata, nasib peniaga dan penjaja di bahu jalan sering menjadi sasaran pihak berkuasa tempatan (PBT) di mana-mana sahaja, atas alasan pembangunan mega.

Beliau yang berpengalaman menguruskan dan menyelesaikan isu penjaja dan peniaga kecil selama 15 tahun itu berkata, sepatutnya nasib golongan itu diutamakan dahulu kerana ia soal kehidupan rakyat.

“Sebelum sesebuah pembangunan bandar wujud, penjaja dan peniaga kecil sudah teroka tempat dulu.

“Ini seolah-olah wujud satu gerakan menyeluruh pula apabila PBT mesti mensasarkan peniaga dan penjaja kecil di bahu jalan dan ada yang bertindak merobohkan gerai, mengusir daripada tempat asal berniaga, ada yang tidak mengikut prosedur,” katanya.

Beliau berkata demikian kepada pemberita bersama peguambela dan peguamcara, Arivon Namasivaya dari firma Arivom & Co menyuarakan kebimbangan 15 peniaga kecil di Jalan Tun Sambathan 3, Brickfields, melibatkan isu gerai dan pokok yang ditebang pihak DBKL pada waktu malam sebelum ini.

Ridzuan berkata, beliau meminta Datuk Bandar supaya mengambil kira kenyataan Perdana Menteri yang memberi tempoh tiga bulan kepada DBKL berhubung cadangan mengindahkan gerai penjaja di sekitar kawasan bandar raya ini, pada pertemuan dengan pengurusan DBKL, hujung Disember lalu.

“Datuk Seri Anwar mengatakan paling utama jaga rakyat, peniaga miskin. Hari ini DBKL macam tendang bola padahal peniaga ini sudah berniaga lebih 40 tahun di sini.

“Kami beri tempoh hingga hujung bulan ini untuk beri kata putus mengenai isu ini,” katanya.

Sementara itu, Arivon berkata, alasan pihak DBKL sebelum ini untuk mengosongkan lokasi di jalan berkenaan daripada sebarang struktur gerai adalah bagi tujuan akses kepada Jabatan Bomba dan Penyelamat Malaysia (JBPM) serta utiliti bagi bangunan berhampiran termasuk YTL.

Penat akibat tiga kali berpindah dalam tempoh 40 tahun berniaga di tepi jalan, lima peniaga gerai di Jalan Tun Sambathan 3, di sini akhirnya menghantar writ saman terhadap DBKL supaya ‘tidak diganggu’.

Writ saman berkenaan difailkan di Mahkamah Kuala Lumpur pada Mei 2021.

Ia berikutan, YTL Corporations Berhad dan DBKL telah mendapat satu kebenaran untuk menebang pokok-pokok di kawasan sempadan YTL sekaligus menyebabkan 15 gerai berhampiran terjejas.

Bagaimanapun, sejak writ difailkan, DBKL tidak meneruskan tindakan menebang pokok-pokok berkenaan.
.

Author

Tun Puteh Wanti

View all posts

View all posts


Sabah dilanda banjir, 43 mangsa dipindahkan ke PPS

KOTA KINABALU: Banjir yang melanda beberapa daerah di Sabah kerana hujan lebat berterusan dari petang semalam mengakibatkan seramai 43 orang mangsa dipindahkan di sebuah Pusat Pemindahan Sementara (PPS).

43 mangsa daripada 13 keluarga itu ditempatkan setakat jam 8 pagi tadi di PPS Dewan Kebudayaan Penampang yang dibuka sejak 7 malam semalam.

Pemantauan untuk memindahkan mangsa terperangkap banjir di sekitar Pekan Donggongon, Penampang giat dilakukan sehingga awal pagi tadi, kata Angkatan Pertahanan Awam Malaysia (APM) Sabah merangkap Sekretariat Jawatankuasa Pengurusan Bencana Negeri.

Banjir semalam juga mulai surut banjir sekitar pusat bandar raya termasuk di Kampung Rampaian, Manggatal, Kampung Keliangau, Jalan Sepanggar Tebobon, Kampung Tebobon dan Telipok.

Menurut Jabatan Bomba dan Penyelamat Malaysia (JBPM) Sabah pula, terdapat 76 orang mangsa banjir daripada 10 keluarga dipindahkan di PPS Pusat Komuniti Kospen Kampung Ketiau, Putatan semalam.

Kesemua mangsa dibenarkan pulang setelah banjir surut tengah malam tadi, manakala PPS Dewan PPR Sri Keramat, Putatan pula diaktifkan sebagai langkah awal persediaan banjir di daerah tersebut.

Selain itu, banjir juga menyebabkan kejadian tanah runtuh di Sekolah Kebangsaan (SK) Langkawit, Papar dan penduduk di kawasan sekitar telah diarahkan berpindah ke kawasan selamat sekiranya paras air naik.

Antara kawasan sekitar Papar yang turut dilanda banjir ialah Kampung Tempasak, Sekolah Kebangsaan (SK) Tempasak Kinarut, Kampung Langsat, Kampung Mikik, Kampung Sabandil, Kampung Kinuta, Kampung Nagapas dan Kampung Surapit.

Author

Faridah Amiratul

View all posts

View all posts


Parlimen bubar, kerajaan sementara tadbir negara

KUALA LUMPUR: Negara kini ditadbir oleh kerajaan sementara, dan segala urusan urusan kerajaan akan dijalankan oleh kerajaan berkenaan selepas Parlimen dibubarkan hari ini.

Pakar perlembagaan yang juga Pensyarah Undang-undang dan Polisi Universiti Teknologi Malaysia (UTM), Profesor Madya Dr Muhammad Fathi Yusof berkata, berdasarkan kepada Konvensyen Perlembagaan, kerajaan sementara atau ‘caretaker government’ akan memerintah sesebuah negara bermula daripada pembubaran Parlimen sehingga kepada penubuhan kerajaan baru selepas Pilihan Raya Umum (PRU) diadakan.

Beliau berkata tiada sebarang formaliti diperlukan untuk pembentukan kerajaan sementara kerana ia terbentuk dengan sendiri sebaik Parlimen dibubar.

“Di Malaysia kita tiada panduan bertulis, tapi kita sepatutnya mengguna pakai amalan konvensyen Perlembagaan yang sesuai dengan sistem demokrasi berparlimen dengan had-had tertentu,” katanya kepada Bernama di sini.

Teka teki mengenai bila Parlimen dibubar bagi memberi laluan kepada PRU15 terjawab selepas Perdana Menteri Datuk Seri Ismail Sabri mengumumkan pembubaran Parlimen berkuat kuasa hari ini.

Muhammad Fathi berkata, antara had itu termasuk sekatan ke atas kuasa badan eksekutif, dengan peranan mereka hanya terhad kepada peranan pentadbiran asas untuk memastikan kelancaran hal ehwal pentadbiran kerajaan.

Berikutan itu, beliau berkata, Perdana Menteri dan ahli kabinet tidak harus dibenarkan membuat keputusan dasar utama yang berkemungkinan melakukan sesuatu yang dibuat oleh kerajaan yang baharu, membuat pelantikan ke jawatan penting atau membuat kontrak atau aku janji yang memberi kesan besar.

Selain itu, Muhammad Fathi berkata kerajaan sementara tidak dibenarkan menggunakan dana dan jentera kerajaan untuk iklan politik semasa tempoh berkempen dalam PRU.

Bagi Ahli Majlis Profesor Negara Prof Dr Nik Ahmad Kamal Nik Mahmood prinsip utama kerajaan Persekutuan ialah tiada perbelanjaan boleh dibuat jika ia tidak diluluskan Parlimen.

Bekas Pensyarah Undang-Undang Universiti Islam Antarabangsa Malaysia (UIAM) itu berpandangan Perdana Menteri yang menerajui kerajaan sementara juga tidak sepatutnya melantik pembantu kerana kerajaan boleh berjalan dengan sokongan dan bantuan penjawat awam di bawah Ketua Setiausaha Negara.

Ditanya mengenai tempoh mandat kerajaan sementara, Nik Ahmad Kamal berkata, terdapat pandangan mengatakan bahawa kerajaan sementara masih berfungsi selagi belum ada kerajaan baharu dilantik manakala pendapat lain mengatakan bahawa kerajaan sementara ini tamat apabila sampai hari mengundi.

“Saya lebih cenderung kepada pendapat pertama kerana jentera kerajaan seharusnya terus berfungsi semasa hari pilihan raya, dan selepas, sehinggalah kerajaan baharu dilantik dengan Perdana Menteri yang baharu mengangkat sumpah,” katanya. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Zaki Yamani ikon PTTI, sasar 7A dalam SPM

KUALA LUMPUR: Jika mendengar suaranya menyanyikan lagu Gadis Melayu pasti ramai tidak tahu, penyanyi dan pelakon Zaki Yamani masih di bangku sekolah.

Remaja yang berusia 17 tahun itu bakal menduduki peperiksaan Sijil Pelajaran Malaysia (SPM) 2023.

Zaki atau nama sebenarnya Ahmad Zaki Yamani Jamal Ubaidillah terpilih sebagai ikon Pusat peningkatan akademik dan pakar dalam membantu pelajar SPM (PTTI).

Pengiktirafan itu diberi atas inisiatifnya mengikuti kelas tuisyen di PTTI sejak penghujung tahun lalu dengan sasaran keputusan 7A.

Zaki yang juga pemenang program Famili Duo musim kedua bersama abangnya Yamani Abdillah berkata, dia mahu memantapkan lima subjek sebagai persediaan SPM iaitu Bahasa Melayu, Bahasa Inggeris, Sejarah, Matematik dan Sains.

“Saya mengikuti kelas di PTTI sebab mahu memberi fokus pada lima subjek.

“Ini kerana, saya mahu ‘kejar’ semula pelajaran yang banyak tertinggal ekoran terbabit dengan kerjaya seni. Saya fikir, sibuk macam mana pun saya bekerja, pelajaran tetap menjadi keutamaan.

“Alhamdulillah, saya bertuah kerana cikgu di PTTI semuanya ‘sporting’ dan banyak membantu termasuk rakan-rakan di situ.

“Pendek kata, saya tak berasa terasing pun. Malah mereka menyambut baik.

“Diakui pada awal kelas tu agak kekok juga, tapi apabila dah lama saya mula faham apa yang diajar.

“Sesi yang diikuti memberi banyak kesan pada prestasi pelajaran saya. Macam subjek Matematik misalnya, ada peningkatan.

“Kalau soalan dari cikgu di sekolah, saya boleh jawab lebih baik berbanding dulu,” katanya.

Sehubungan itu, Zaki berkata, dia perlu memberikan contoh terbaik kepada semua pelajar baik dari segi disiplin mahupun keputusan peperiksaan.

“Sejujurnya saya sangat teruja apabila PTTI ambil saya sebagai ikon mereka.

“Seperkara yang saya suka di PTTI adalah mereka ajar kita lebih berdisiplin untuk datang ke kelas mengikut jadual ditetapkan.

“Untuk SPM 2023 saya menyasarkan 7A. Insya-Allah, kalau ada rezeki. Kalau tidak dapat, tak apa. Apa yang penting semua subjek lulus,” katanya.

Dalam masa sama, Zaki yang bercita-cita menjadi pensyarah berpesan kepada semua remaja dan golongan selebriti yang masih bersekolah untuk tidak mengabaikan pelajaran.

“Kepada golongan selebriti yang masih bersekolah, sibuk macam mana pun bekerja, kena cari tempat dan luangkan masa untuk menghadiri kelas tambahan atau tuIsyen untuk ‘cover’ semula apa yang tertinggal di sekolah.

“Selain ada kemahiran dalam bidang seni, perlu juga ada ilmu. Bukan apa, andai satu hari tidak terbabit dengan seni dan tidak menyambung pelajaran, sekurang-kurangnya kita tetap berilmu.

“Jadi, jangan sesekali abaikan pelajaran kerana ia akan membantu pada masa hadapan,” katanya.

Bempena kemenangan Zaki dalam Famili Duo baru-baru ini, PTTI menawarkan 10,000 buku percuma untuk semua pelajar SPM di seluruh Malaysia. Hubungi PTTI di Instagram @pttionline

Author

Tun Puteh Wanti

View all posts

View all posts


Usul tidak pertandingkan jawatan presiden, timbalan presiden boleh dirujuk kepada RoS

KUALA LUMPUR: Ahli UMNO yang tidak berpuas hati dengan keputusan Perhimpunan Agung UMNO 2022 meluluskan usul supaya jawatan presiden dan timbalan presiden tidak dipertandingkan pada pemilihan tahun ini boleh merujuk perkara itu kepada Jabatan Pendaftaran Pertubuhan Malaysia (RoS).

Naib Presiden UMNO, Datuk Seri Ismail Sabri Yaakob berkata, mana-mana ahli yang mempunyai kepentingan terhadap parti boleh merujuk kepada RoS sekiranya ingin mengetahui sama ada keputusan yang dibuat perwakilan hari ini sah atau tidak.

Bekas perdana menteri itu berkata, terdapat dua pandangan berbeza mengenai perkara berkenaan iaitu Perhimpunan Agung UMNO boleh membuat keputusan terhadap sesuatu usul yang dibawa kerana ia dibenarkan  oleh pengerusi perhimpunan.

“Ada juga pandangan menyatakan perhimpunan ini walaupun ia satu yang tertinggi dalam parti, boleh buat keputusan tapi UMNO tertakluk kepada Perlembagaan parti iaitu Fasal 8.1 yang menyatakan daripada segi jawatan hendaklah dibuat secara pemilihan tiga tahun sekali atau selepas ditangguhkan,” katanya pada sidang media selepas penangguhan Perhimpunan Agung UMNO 2022 di Pusat Dagangan Dunia Kuala Lumpur di sini, hari ini.

Selain itu, Ismail Sabri berkata, menurut Fasal 10.1 Perlembagaan UMNO, mana-mana Bahagian yang ingin membawa sesuatu usul hendaklah menyerahkan notis dalam masa 14 hari, manakala tujuh hari sekiranya dibawa oleh Ahli Majlis Tertinggi.

Beliau berkata, sebaliknya usul tambahan agar jawatan Presiden dan Timbalan Presiden tidak dicabar hanya dikemukakan semalam selepas ucapan dasar Presiden, Datuk Seri Dr Ahmad Zahid Hamidi.

Ditanya jika keputusan hari ini meyakinkan rakyat terhadap UMNO terutama menjelang enam Pilihan Raya Negeri (PRN), Ismail Sabri berkata, ia sebenarnya membimbangkan terutama dalam usaha menarik golongan muda.

“Dalam perbahasan kita cakap soal nak balikkan kepercayaan orang muda kerana mereka bercakap mengenai demokrasi, hak asasi dan idealisme, tapi ini (tidak mempertandingkan dua jawatan) akan mengurangkan kepercayaan serta keterbukaan mereka menyertai kita, menjauhkan lagi mereka daripada kita (UMNO),” katanya.

Terdahulu, majoriti perwakilan yang hadir pada perhimpunan itu menyatakan sokongan terhadap usul tambahan dicadangkan perwakilan dari Negeri Sembilan. Mohd Shukri Samsudin, semalam agar jawatan Presiden dan Timbalan Presiden tidak dipertandingkan dalam pemilihan UMNO akan datang.

Sementara itu, Ahmad Zahid dalam sidang media berlainan menyatakan usul itu sah mengikut perkara serta fasal dalam perlembagaan parti dan muktamad. – BERNAMA


DBKL kaji cadangan KLFA mahu urus sendiri Stadium KL – Datuk Bandar

KUALA LUMPUR: Dewan Bandaraya Kuala Lumpur (DBKL) akan mengkaji semula rasional pemberian hak pengurusan Stadium Bolasepak Kuala Lumpur di Cheras kepada sebuah syarikat swasta.

Datuk Bandar Kuala Lumpur, Datuk Seri Mahadi Che Ngah berkata, pihaknya juga perlu melihat justifikasi cadangan daripada Persatuan Bolasepak Kuala Lumpur (KLFA) supaya pengurusan stadium itu diserahkan kembali kepada persatuan berkenaan.

“Kena kaji balik apakah rasional yang dibuat ketika menyerahkan stadium ini, sama ada syarikat itu masih continue mempunyai rasionalnya atau perlu dilihat semula, dan tengok macam mana. Keputusan yang kita nak buat adalah untuk memudahkan dan memberikan keuntungan kepada semua pihak.

“Yang penting sekali, setiap perkara dilaksanakan mestilah menjamin kemampanan bandar raya serta memberikan faedah kepada warga kota,” katanya selepas majlis penyerahan tajaan KL Car Free Morning di sini, hari ini.

Semalam Presiden KLFA, Khalid Abdul Samad mendakwa sebuah syarikat swasta yang mengambil alih pengurusan stadium secara pajakan tidak mampu menangani pelbagai masalah penyelenggaraan berkaitan padang dan aspek pencahayaan, terutamanya ketika saingan Piala Konfederasi Bolasepak Asia (AFC) bulan lepas.

Beliau berkata jika diamanahkan menguruskan stadium itu, KLFA akan memastikan ia diselenggara dengan baik bagi sebarang penganjuran kejohanan peringkat antarabangsa pada masa akan datang.

Sementara itu Pengarah Eksekutif Pembangunan Sosio Ekonomi DBKL, Datuk Anwar Mohd Zain menjelaskan pihaknya akan meneliti balik perjanjian yang dibuat dengan syarikat berkenaan sama ada intipatinya ditepati atau sebaliknya.

Terdahulu DBKL menerima sumbangan 100 basikal bernilai RM40,000 daripada Ketua Pegawai Eksekutif OCBC Bank, Datuk Ong Eng Bin untuk KL Car Free Morning yang dianjurkan pada setiap Ahad bermula 7 hingga 9 pagi.

Mahadi berharap lebih banyak syarikat dan bank akan menjalinkan kerjasama dengan pihaknya bagi menjayakan usaha mengurangkan 70 peratus penggunaan karbon di bandar raya ini menjelang 2030.

“Ia memang sasaran yang tinggi cita-citanya, tapi kita perlu melakukan ini untuk menikmati manfaat teras ikrar ini, terutamanya dalam mendapatkan udara yang lebih bersih dan menjadikan KL sebuah bandar yang bersih dan sihat untuk penduduknya.

“Bandar yang berjaya menangani dan melaksanakan program-program mitigasi atau adaptasi kepada perubahan iklim akan menjadi berdaya tahan,” katanya. – BERNAMA


Mersing daerah terbaharu terjejas banjir, mangsa melonjak kepada 2,912 orang

JOHOR BAHRU: Jumlah mangsa banjir di Johor terus melonjak kepada 2,912 orang setakat 12 tengah malam tadi berbanding 1,703 yang direkodkan pada 8 malam Selasa dengan Mersing menjadi daerah terbaharu terjejas bencana itu.

Jawatankuasa Pengurusan Bencana Negeri (JPBN) dalam kenyataan malam tadi memaklumkan sebanyak 14 pusat pemindahan sementara (PPS) baharu dibuka, menjadikan jumlah keseluruhan PPS ialah 30 di daerah Kota Tinggi, Kluang, Mersing dan Segamat.

“Segamat terus menjadi daerah paling teruk terjejas banjir dengan 1,392 orang daripada 393 keluarga ditempatkan di 13 PPS diikuti Kluang dengan 785 orang daripada 223 keluarga ditempatkan di sembilan PPS,” menurut kenyataan itu.

Di Kota Tinggi, JPBN memaklumkan seramai 471 orang daripada 120 keluarga ditempatkan di enam PPS manakala di daerah Mersing terdapat dua PPS yang menempatkan 264 penduduk daripada 97 keluarga.

Kenyataan itu memaklumkan selain tiga laluan di Kota Tinggi, Jalan Senai-Gemas (FT001) dan Jalan Jabi-Bukit Tempurung, kedua-duanya di Segamat, turut ditutup kepada semua kenderaan.

Data Jabatan Pengairan dan Saliran pula menunjukkan empat sungai di Johor melepasi paras bahaya dengan trend menaik iaitu Sungai Muar (muara Sungai Gemas) berada di paras 19.12 meter, Sungai Lenik (Ladang Chaah) 7.34 meter, Sungai Segamat (Segamat Kecil) 37.9 meter dan Sungai Kahang (Kampung Contoh) 15.11 meter. – BERNAMA


Tukar sampah jadi duit! 1.2 tan barang buangan berjaya diselamatkan

KUANTAN: Balai raya usang yang sudah berbelas tahun terbiar di Kampung Semangat hari ini telah ditransformasikan menjadi Pusat Belajar Mengaji dan Ilmu Al-Quran yang dirasmikan oleh Pengerusi National Council of Women’s Organisation (Malaysia), Datuk Seri Maznah Mazlan.

Difahamkan usaha baik pulih balai raya ini telah dimulakan sejak tahun lepas oleh 14 orang pelajar Usrah In Action (UIA), Seksyen 821 daripada Universiti Islam Antarabangsa Malaysia (UIAM).

Selain dari membaik pulih, pelajar-pelajar tersebut turut berjaya selamatkan sebanyak 1.2 tan barang-barang terpakai daripada dibuang ke tapak pelupusan sampah.

Malah, pada Ahad lepas, pelajar-pelajar UIAM telah mengadakan Festival Jualan Amal beserta Hari Keluarga (FamFest) di Kampus Kuantan bertujuan untuk mengumpul dana bagi menampung kos-kos pembaikan balai raya.

Penasihat FamFest Dr. Norul Hernani Abd Latif meluahkan kesyukuran dapat membantu anak-anak dari keluarga B40.

“Segala penat lelah kami hilang apabila melihat senyuman anak-anak dari keluarga B40, asnaf serta anak yatim yang amat memerlukan, mendapat buku-buku, peralatan, permainan dan pakaian yang didermakan oleh komuniti kepada mereka secara percuma.

“Menerusi pelbagai usaha kebajikan Usrah in Action ini juga, para pelajar ini telah berjaya mentranformasikan balai raya di Kg. Semangat yang telah terbiar selama belasan tahun,” katanya.

Sejumlah RM8,650 telah berjaya diserahkan kepada penduduk Kg. Semangat sejak Oktober 2022 sehinggalah Jun tahun ini, di mana sebahagiannya merupakan hasil jualan amal barangan terpakai.

Oleh: AIN JAPRI (Pelatih USM)

Author

Media Variasi

View all posts

View all posts


Islam tak pernah memperkenalkan poligami – Dr Mashitah

KUALA LUMPUR: Bekas Timbalan Menteri di Jabatan Perdana Menteri, Datuk Dr Mashitah Ibrahim menjelaskan salah faham masyarakat mengenai poligami yang menganggap ia adalah sunnah.

Poligami dalam makna kata sebenar adalah dibenarkan dengan syarat tidak berlakunya sebarang penganiayaan kepada pihak terlibat.

Ceritanya lagi, poligami itu sudah lama diperkenalkan kepada masyarakat sebelum datangnya Islam dengan memperkenalkan undang-undang bagi mengawal penganiayaan yang berlaku dalam komuniti.

“Islam tak pernah memperkenalkan poligami dan Islam tak suruh pun poligami. Sewaktu Islam datang, poligami itu sudah pun menjadi budaya kepada masyarakat ketika itu.

“Jadi, bila Islam datang, apa yang Islam buat? Islam mengawal poligami ini melalui undang-undang dan membetulkan poligami ini serta membataskan.

“Jangan kita sebut kata, asalkan Islam saja, orang fikir sunnahnya adalah poligami. Tak! Masa Islam datang, poligami dah pun ada. Islam datang dah betulkan. Bagaimana? Kalau nak kahwin, jangan ada penganiayaan,” katanya dalam satu video yang tular.

Tambah Dr Mashitah beri pandangan isu poligami, “Kalau nak kahwin, jangan ada penganiayaan.”

Video penjelasan Dr Mashitah berkenaan dikongsi oleh Puteri Sarah Liyana, isteri Syamsul Yusof yang mengaku sudah berkahwin seorang lagi dengan anak pelakon veteran, Kazar Saisi iaitu Ira Kazar.

Author

Tun Puteh Wanti

View all posts

View all posts


‘Banned mentality’ ISA beri kesan terhadap PRU15

PILIHAN Raya Umum Ke-15 (PRU15) ternyata benar-benar membuka mata rakyat dalam pelbagai sudut dengan bantuan media sosial.

Perlaksanaan demokrasi melalui kuasa rakyat yang belum cukup ampuh menentukan pembentukan kerajaan, ditambah 70 peratus undi rosak anak-anak muda Undi18.

Kerajaan ‘tergantung’ akibat tiada kebersamaan selepas PRU15 yang akhirnya memerlukan kuasa mutlak oleh Yang di-Pertuan Agong Al-Sultan Abdullah Ri’ayatuddin Al-Mustafa Billah Shah. dan Majlis Raja-raja (MRR) menentukan Perdana Menteri (PM).

Terbaharu dalam keadaan negara yang masih kekalutan menunggu siapa PM10, seorang suspek lelaki berusia 30-an ditahan di Kajang, selepas memuat naik kandungan berunsur ancaman terhadap Agong.

Suspek menggunakan akaun Instagram williamkhor87 sebelum ini memuat naik satu kandungan dengan foto Agong dengan tulisan berunsur ugutan ke atas Seri Paduka dan institusi Raja.

Ada yang bertanya adakah ini kesan pemansuhan Akta Keselamatan Dalam Negeri (ISA) 1960?

Dua undang-undang yang menggantikan ISA iaitu Akta Kesalahan Keselamatan (Langkah-Langkah Khas) 2012 atau ringkasnya SOSMA dan Akta Perhimpunan Aman 2012 diluluskan Dewan Rakyat pada 2012.

Analisis kewartawanan ini dibuat dengan teliti agar fakta yang tepat disampaikan kepada rakyat, penulis mendapatkan pandangan kedua daripada peguambela.

Beliau memiliki pengalaman puluhan tahun sebagai Pendakwaraya iaitu Datuk Haniff Hashim dari firma Tetuan Haniff & Co, menariknya beliau juga adalah pegawai polis sebelum dedikasi hidupnya sebagai peguam telah bersetuju dengan analisis ini.

Kerana sejak ketiadaan ISA walaupun diganti dengan SOSMA yang kini telah dikurangkan kuasanya pada zaman pentadbiran Datuk Seri Ismail Sabri Yaakob, macam-macam telah berlaku.

Pada 2012, kerajaan memansuhkan ISA 1960 dan Akta Buang Negeri 1959.

Siapa yang membuat keputusan ini? Mantan Perdana Menteri, Datuk Seri Najib Razak pada 2011, mengumumkan kerajaan memansuhkan kedua-dua akta terbabit.

Mungkin Najib yang ketika ini sedang ‘berehat’ di penjara timbul sesal di hati kerana membuat keputusan salah dan mengikut pendapat ‘banned mentality’ untuk memansuhkan akta pencegahan, ISA.

Kononnya untuk mendapat sokongan rakyat yang momokkan bahawa ISA ini tiada kemanusiaan kerana tahan dahulu baru cari bukti.

Apa yang rakyat tidak faham dan tidak dijelaskan dengan baik, keperluan kepada undang-undang pencegahan seperti ISA adalah bagi mengawal negara daripada kumpulan yang cuba merosakkan keharmonian dan kestabilan negara.

ISA sebetulnya mencegah anasir subversif seperti komunis, ektremis agama serta ektremis politik, bab ideologi pemikiran bagaimana hendak dibuktikan dengan mudah?

Undang-undang yang ada pada hari ini kurang berkesan sebagai mekanisme pencegahan kerana ia terpakai apabila seseorang itu ditangkap dan diambil tindakan sahaja sedangkan apabila sesuatu berlaku, kemungkinan ia telah membawa kerosakan besar kepada negara, kesannya seperti keselamatan tidak boleh undur semula.

Sebagai contoh tragedi Al Mau’nah, Memali berlaku hasil daripada pemikiran subversif, hasutan, fitnah dan kebencian ditanam sehingga mengorbankan nyawa antara penduduk dan pasukan keselamatan.

15 pengikut Al-Mau’nah dibebaskan dari tahanan ISA pada 24 November 2003.

Bagaimanapun pembebasan mereka tertakluk dengan syarat yang ketat termasuklah hanya dibenarkan berada di daerah tertentu sahaja, diwajibkan melapor diri ke balai polis setiap minggu dan dilarang keluar rumah dari pukul 9 malam sehingga 6 pagi keesokan harinya.

Kejayaan ISA boleh dilihat apabila sudah tidak wujud tragedi sama, malah kumpulan militan Jemaah Islamiah yang pernah bertapak di Johor walaupun bertukar nama Jamaah Islah kini dikatakan sedang ‘berhibernisasi’.

Seperti yang dinyatakan bekas Ketua Hakim Negara Tun Abdul Hamid Mohamad keputusan kerajaan memansuhkan ISA sebagai satu kesilapan.

Sejak ketiadaan undang-undang itu, pihak subversif dilihat mengambil peluang dalam kempen sepanjang PRU15 dan pasca PRU15 untuk menyebarkan fitnah, hasutan.

Bahan kandungan elektronik mengutuk sistem beraja, mengutuk agama Islam, kaum dan sebagainya, tidak menjaga keharmonian hidup berbilang bangsa.

Disebabkan tiada akta ini juga, sebuah pertubuhan bukan kerajaan (NGO) di Kajang mengadakan hari memperingati jasa-jasa komunis di sebuah kedai makan menggunakan dekorasi bertemakan perjuangan komunis ketika era pentadbiran Tun Dr Mahathir Mohamad.

Tiada sesiapapun ditangkap ketika itu, hanya sekadar polis dakwa ambil keterangan.

Tanpa ISA, undang-undang lain tidak cukup taring dan buktinya 12 lelaki warga tempatan yang berdepan tuduhan menyokong kumpulan pengganas, Harimau Pembebasan Tamil Eelam (LTTE), dibebaskan juga ketika era pentadbiran Mahathir.

Mereka sebenarnya telah berjaya menghakis satu demi satu perkara dalam Perlembagaan Malaysia.

Kebijaksanaan mereka ini adalah mencari ‘loop hole’ atau penampan agar mereka tidak dilihat pelakunya.

Kelemahan akta pencegahan selain ISA adalah ia tidak boleh menahan suspek lebih lama sehingga semua bukti berjaya diketengahkan, kini selepas mantan Menteri KDN dari blok Perikatan Nasional tidak pertahankan SOSMA akhirnya taringnya hilang.

Mantan Ketua Polis Negara, Tan Sri Musa Hassan sebelum ini pernah mengingatkan, kerajaan mesti meneliti kesannya sebelum bertindak memansuhkan undang-undang seperti Akta Kesalahan Keselamatan (Langkah-langkah Khas) 2012 (SOSMA), Akta Pencegahan Jenayah 1959 (POCA) dan Akta Pencegahan Keganasan 2015 (POTA).

Jelasnya, pemansuhan itu menyebabkan peningkatan ketara dalam kes jenayah berat khasnya yang membabitkan kumpulan kongsi gelap berebut kawasan masing-masing.

Beliau tidak setuju kalau ia dimansuhkan, dan tanpa SOSMA, POCA dan POTA negara tidak mampu mengekang kegiatan pengganas yang terlatih seperti kumpulan Daesh, kumpulan penjenayah terancang yang bersenjata lengkap dan ganas.

Untuk rekod, ISA 1960 dimansuhkan 31 Julai 2012 dan diganti dengan SOSMA yang diluluskan oleh Dewan Rakyat pada 17 April, 2012, diberikan perkenan Diraja pada 18 Jun 2012, dan diwartakan pada 22 Jun 2012.

Bagaimanapun, pada 22 Julai 2018, Mahathir yang ketika itu Perdana Menteri ketujuh berkata, kerajaan akan memansuhkan undang-undang yang banyak menindas rakyat khususnya SOSMA selain pemansuhan POCA dan POTA.

Isunya berapa peratuskah rakyat yang tegar jejaskan keharmonian kaum?

Adakah orang ‘degil and hardcore’ mencapai lebih 10,000 orang pada satu masa sehingga undang-undang terus dimansuhkan untuk ‘beri kebebasan’?

Apa jadi pada hak 36 juta rakyat yang taat undang-undang, yang hidup secara harmoni yang berhak mendapat ketenangan tetapi sebaliknya mereka terpaksa berhadapan dengan ‘penyangak’ yang bebas ke sana ke mari kerana ketiadaan undang-undang seperti ini.

Sewajarnya tambah baik ISA, SOSMA, POCA, POTA bukan dimansuhkan, diberi asas kemanusiaan bukan menerapkan ‘banned mentality’ kerana kita tidak tahu ia sebenarnya masih lagi berguna untuk keharmonian negara.

Keputusan Ahli Parlimen pada 2012 memberi mudarat pada negara sekarang, maka perlantikan Perdana Menteri yang baharu diharapkan dari kalangan mereka yang berpandangan jauh dan bukan hanya memuaskan hati satu kelompok sahaja.

Akibat terpengaruh kepentingan kumpulan kecil yang kaki bising, nasib 36 juta rakyat Malaysia kini terancam dengan bunga bunga perpecahan, cinta negara makin pudar.

Apa kaitan sekarang? Apakah undang-undang yang telah dimansuhkan, tidak boleh dikembalikan lagi?

Adakah sama mengikut jejak rang undang-undang mengurangkan kuasa Raja-raja Melayu yang dibuat pada zaman Mahathir, pergi tanpa kembali.

Kesan pemansuhan ISA 1960 harus jadi pengajaran dan dipertimbangkan kerajaan sekarang sebelum memansuhkan undang-undang pencegahan lain seumpamanya.

Author

Tun Puteh Wanti

View all posts

View all posts


Naila dapat tawaran berlakon sejak dalam kandungan – Tasha Shilla

KUALA LUMPUR: Telahan netizen terhadap status jantina bayi dalam kandungan pelakon dan model, Tasha Shilla, terungkai bahawa ia adalah perempuan.

Tasha Shilla atau nama sebenarnya, Natasha Sheila Abdul Razak, 35, tidak lagi berselindung di sebalik status jantina kandungannya yang kini memasuki usia 38 minggu.

Ini kerana, nama Naila tidak lekang di bibir isteri kepada Muhammad Atiq Idris, ketika mengusap lembut perutnya, lebih-lebih lagi jika dipeluk anak sulung lelaki, Raees Zander, berusia setahun.

Lebih menarik lagi, kata Tasha Shilla, Naila sebenarnya sudah pun mendapat ‘tawaran’ berlakon ketika berusia enam bulan dalam kandungan, dan ketika itu menjalani penggambaran telefilem Ayahanda Ibrah Ramadan terbitan Zeel Production, bulan puasa lalu.

Kata pelakon Tentang Dhia itu, ketika itu dia mengidam untuk berlakon, dan menganggap ia rezeki Naila, diberi peluang menjalani penggambaran selama lima hari.

“Panggil nama Naila ni, saya memang terkeluar (panggil) sendiri. Masa awal dapat tahu (kandungan), usia kandungan dah masuk enam bulan, dan masuk tujuh bulan pula dapat offer daripada Zeel. Saya ambillah, masa tu teringinnya… ( nak berlakon), rezeki Naila.

“Saya dapat berlakon telefilem semasa bulan puasa, itu pun lima enam hari ‘shooting’. Rindu (berlakon) ada, tapi saya simpan dulu. Cuma, Zeel ada maklum kalau dah ready, beritahu dia,” katanya.

Tasha Shilla berkata demikian ketika ditemui selepas Majlis Pelancaran Koleksi Terbaharu Pakaian Dalam Plie Malaysia yang diusahakan oleh Ketua Pegawai Eksekutif Plie Malaysia, Adeline C, di pusat beli belah Bangsar, di sini.

Tasha Shilla kini bahagia melalui fasa kehidupan dan menjalani tugas sebagai isteri dan ibu yang diimpikannya selama ini.

Pelakon Heroin Baru Terhebat Blockbuster 2012 itu sememangnya belum bersedia untuk kembali berlakon dan mahu memberi fokus pada suami dan anak dalam tempoh sekurang-kurangnya setahun, sebelum diri sendiri.

Katanya, terpaksa menolak tawaran berlakon buat masa ini, meskipun menerima tawaran lain yang kurang membebankan seperti kolaborasi sebagai duta barangan bayi, ketika ini.

Malah, katanya, selepas kelahiran kedua itu, Tasha Shilla dan suami mahu merancang kehamilan, dan merehatkan diri.

Tasha Shilla sebelum ini pernah berkongsi pengumuman berita gembira hamil anak kedua awal tahun ini, menerusi hantaran Instagramnya dan dikatakan sering bersolek sepanjang tempoh kehamilannya.

Tasha Shilla dan Muhammad Atiq mendirikan rumah tangga pada 28 Februari 2020 selepas lima hari pertunangan, dan dikurniakan seorang cahaya mata Raees Zander.

Mengulas lanjut mengenai sikap terbuka Tasha Shilla mengenai anak, dia memilih untuk berkongsi perkara baik dengan peminatnya terutama mereka yang mahu menimang cahaya mata.

“Saya jenis ‘light and easy’. Benda baik, saya kongsi. Niat saya kongsi kegembiraan dan mengharapkan mendoakan mereka juga dapat kegembiraan sama kerana mereka juga berhak bahagia.

“Cuma, pada mereka (tidak dedah wajah anak), itu hak masing-masing,” katanya.

Author

Fhatihah Zakinan

View all posts

View all posts


Aktivis haiwan, NGO mohon AGC dakwa lelaki seksa kera

Dr Kartini Farah Abdul Rahim, 50, dan Pertubuhan Hak Asasi Hidupan Liar Malaysia Global (Hidup) selaku pemohon memfailkan permohonan kebenaran semakan kehakiman menerusi Tetuan Raj & Sach di Mahkamah Tinggi di sini, dengan menamakan Polis Diraja Malaysia (PDRM), AGC dan kerajaan Malaysia sebagai responden pertama hingga ketiga.

Berdasarkan dokumen yang diperoleh media, wanita itu memohon satu perintah untuk membatalkan keputusan AGC bertarikh 5 April lepas untuk tidak mengambil tindakan lanjut terhadap siasatan laporan polis yang dibuat oleh pemohon, selain memohon perintah mengarahkan AGC menuduh individu berkenaan di bawah undang-undang yang sewajarnya.

Dr Kartini mendakwa pada 20 Jan lepas, beliau telah mendapat makluman daripada dua persatuan pencinta haiwan dari United Kingdom dan Amerika Syarikat mengenai satu kumpulan penyeksa monyet yang individu berkenaan telah bertindak sedemikian dan terdapat ratusan ahli yang menyertai kumpulan itu di Telegram.

“Rakaman video-video tersebut menunjukkan perbuatan penyeksaan terhadap anak-anak monyet jenis kera (long-tailed macaques/Macaca Fascicularis) seperti mengerat leher menggunakan gunting, membakar kera ketika ia masih hidup dan memotong jari haiwan berkenaan satu demi satu di dalam tandas rumahnya.

“Pada tarikh sama (20 Jan), saya telah membuat laporan polis di Balai Polis Seksyen 9, Shah Alam, Selangor yang mengandungi maklumat terperinci mengenai individu terbabit dan semasa siasatan oleh pihak polis, lelaki berkenaan mengaku telah menyeksa anak-anak kera itu,” katanya.

Bagaimanapun, Dr Kartini mendakwa pihak polis telah membebaskan individu itu tanpa sebarang tuduhan dikenakan terhadapnya.

Wanita itu juga mendakwa pada 5 April lepas, peguamnya menerima surat daripada Bahagian Siasatan Jenayah, Ibu Pejabat Polis Daerah Shah Alam yang memaklumkan bahawa kertas siasatan bagi laporan polisnya telah dirujuk kepada Timbalan Pendakwa Raya, namun ia telah diklasifikasikan sebagai tiada tindakan lanjut (NFA).

“Peguam saya telah menghantar surat kepada AGC bagi mendapatkan alasan mengapa laporan polis itu diklasifikasikan sebagai NFA, namun pada 22 Mei lepas, Bahagian Pendakwaan AGC memaklumkan ia bukan amalan AGC untuk memberi alasan bagi sesuatu keputusan NFA,” katanya.

Beliau mendakwa keputusan AGC yang mengklasifikasikan laporan polisnya sebagai NFA adalah tidak munasabah dan salah dari segi prosedur kerana individu terbabit telah membuat pengakuan terhadap perbuatannya kepada pihak polis.

Sementara itu, peguam Rajesh Nagarajan yang mewakili kedua-dua pemohon ketika dihubungi Bernama mengesahkan pemfailan permohonan itu. – BERNAMA


Banjir: Kerajaan salur bantuan segera RM50 juta kepada Johor – PM

SERDANG: Kerajaan Persekutuan akan menyalurkan bantuan segera banjir berjumlah RM50 juta kepada negeri Johor.

Perdana Menteri, Datuk Seri Anwar Ibrahim berkata peruntukan berkenaan, akan digunakan bagi membantu mangsa banjir serta keperluan-keperluan segera di negeri itu.

“RM50 juta untuk Johor, segera… untuk sungai (pengurusan) dan bantu mangsa banjir dan apa pun keperluan yang segera,” kata beliau kepada pemberita selepas menunaikan solat Jumaat di Masjid Universiti Putra Malaysia (UPM) di sini hari ini.

Anwar berkata, beliau juga akan ke Johor bagi melawat mangsa banjir di sana, dalam masa terdekat.

“Beberapa menteri turun hari ini (di Johor) dan esok sebahagian lagi, dan saya akan atur dalam masa singkat (lawat mangsa banjir di Johor),” kata beliau.

Masuk hari kelima, jumlah mangsa di Johor terus meningkat kepada 33,149 orang yang dipindahkan ke 217 pusat pemindahan sementara (PPS) setakat 8 pagi tadi.

Semalam, Timbalan Perdana Menteri, Datuk Seri Dr Ahmad Zahid Hamidi mengumumkan RM10 juta bantuan disalurkan kepada Agensi Pengurusan Bencana Negara (NADMA), bagi membeli barangan keperluan dan bantuan tambahan kepada penduduk terjejas banjir di negeri itu.

Dalam perkembangan lain, ditanya mengenai kenyataan Presiden PAS, Tan Sri Abdul Hadi Awang yang menjangkakan Kerajaan Perpaduan akan tumbang tidak lama lagi, Anwar berkata: “Tak apa lah, itu hak dia untuk merancang dan mengigau.”

Media sebelum ini melaporkan, Abdul Hadi dalam ucapannya pada sesi Dialog Ulama Negarawan: Mendepani Cabaran Globalisasi Media Masa Kini anjuran Yayasan Permata Ummah di ibu negara pada Selasa lepas, meramalkan kerajaan pimpinan Anwar akan tumbang dalam masa terdekat.

Terdahulu, sebelum menunaikan solat Jumaat, Perdana Menteri sempat meluangkan masa menikmati makan tengah hari di Medan Selera Sri Serdang di sini, diiringi Menteri Besar Selangor, Datuk Seri Amirudin Shari dan Ahli Parlimen Puchong, Yeo Bee Yin. – BERNAMA


Kerajaan tubuh jawatankuasa Kabinet tangani gangguan bekalan gula

KUALA TERENGGANU: Jawatankuasa Kabinet mengenai hala tuju bekalan gula telah ditubuhkan bagi menangani kekurangan bekalan dan memastikan kestabilan harga barangan tersebut, kata Menteri Perdagangan Dalam Negeri dan Kos Sara Hidup, Datuk Seri Salahuddin Ayub.

Beliau berkata, penubuhan jawatankuasa yang dipersetujui dalam mesyuarat Kabinet pada Rabu lepas itu turut menggabungkan tiga kementerian lain iaitu Kementerian Kewangan, Kementerian Pelaburan Perdagangan dan Industri dan Kementerian Ekonomi.

“Walaupun kekurangan gula hanya berlaku di Kelantan dan Terengganu, saya berpandangan sebuah jawatankuasa Kabinet perlu diwujudkan bagi merangka langkah penyelesaian jangka panjang kepada isu ini.

“Susulan itu, mesyuarat di peringkat pegawai telah pun bermula dan kita menyasarkan tempoh sebulan diperlukan sebelum jawatankuasa mengemukakan kertas cadangan kepada Kabinet,” katanya pada sidang media di sini hari ini.

Salahuddin berkata, jawatankuasa itu juga akan mengadakan libat urus dengan pelbagai pihak berkepentingan termasuk dengan syarikat pengeluar gula tempatan iaitu MSM Malaysia dan Central Sugars Refinery Sdn Bhd (CSR) bagi mendapatkan input dan pandangan berhubung perkara tersebut.

Beliau berkata, ini penting bagi memastikan pelan yang dirangka adalah bersifat komprehensif sekali gus membantu kerajaan menangani isu gangguan bekalan dan ketidakstabilan harga gula yang memberi kesan kepada rakyat secara lebih berkesan.

“Dengan pelan komprehensif dan langkah yang akan diambil kelak, saya yakin isu gangguan bekalan dan kestabilan harga gula akan ditangani sebaiknya,” katanya.

Sebelum ini media melaporkan, bekalan gula di Kelantan dan Terengganu terputus sejak 22 April lepas sehingga menimbulkan keresahan dalam kalangan peniaga serta penduduk dan menurut KPDN, gangguan itu berpunca susulan penutupan sementara kilang gula MSM di Johor dan Perai, Pulau Pinang ekoran cuti sambutan Aidilfitri.

Bagaimanapun kedua-dua kilang telah kembali beroperasi pada 25 April dan Salahuddin pada 2 Mei lepas mengumumkan gangguan bekalan gula di Pantai Timur telah pulih. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


TH umum 3.1 peratus agihan keuntungan bagi 2022

KUALA LUMPUR: Lembaga Tabung Haji (TH) hari ini mengumumkan agihan keuntungan 3.1 peratus selepas zakat bagi tahun kewangan 2022.

Menteri di Jabatan Perdana Menteri (Hal Ehwal Agama), Datuk Mohd Na’im Mokhtar ketika mengumumkan perkara itu berkata, agihan keuntungan berkenaan melibatkan jumlah sebanyak RM2.65 bilion dan akan memberi manfaat kepada lebih 8.7 juta pendeposit TH.

Beliau turut mengumumkan TH mencatatkan pendapatan kasar RM3.8 bilion bagi tahun 2022 berbanding RM3.72 bilion pada tahun 2021.

“Agihan keuntungan ini adalah kompetitif mengambil kira antara lainnya kadar agihan bagi tahun 2022 adalah lebih tinggi daripada purata kadar deposit tetap perbankan Islam bagi tempoh 12 bulan, iaitu 2.34 peratus, dan zakat telah dilunaskan bagi pihak pendeposit,” katanya pada sidang media di sini hari ini.

Turut hadir Pengerusi TH, Tan Sri Azman Mokhtar dan Pengarah Urusan Kumpulan yang juga Ketua Pegawai Eksekutif TH, Datuk Seri Amrin Awaluddin dan Pengarah Eksekutif Kewangan Kumpulan TH, Mustakim Mohamad.

Menurut Mohd Na’im, pengiraan agihan keuntungan tahun 2022 adalah berdasarkan purata baki minimum bulanan yang disimpan sepanjang tahun iaitu sebagaimana pengiraan tahun-tahun sebelum ini.

“Agihan ini telah ditolak zakat berjumlah RM97 juta yang dilunaskan kepada semua Majlis-majlis Agama Islam Negeri bagi pihak pendeposit TH.

“Para pendeposit tidak perlu lagi membayar zakat ke atas wang simpanan serta agihan keuntungan yang diterima. Sehingga kini, TH telah melunaskan zakat  berjumlah RM1.27 bilion,” katanya.

Beliau berkata, pendeposit TH boleh memeriksa keuntungan yang dikreditkan ke akaun masing-masing bermula 12 tengah hari esok, menerusi platform THiJARI, kaunter TH, kaunter Bank Islam dan Bank Rakyat dan saluran elektronik bank rakan strategik TH iaitu Bank Islam, Bank Rakyat, Maybank Islamic, CIMB Islamic dan AmBank Islamic.

Sementara itu Mustakim berkata, kadar agihan keuntungan TH tahun 2022 adalah sama dengan tahun 2021 iaitu 3.1 peratus namun ada peningkatan tujuh peratus daripada jumlah agihan keuntungan iaitu RM2.65 bilion pada tahun 2022 berbanding RM2.46 bilion pada tahun sebelumnya.

Mustakim berkata kenaikan jumlah agihan keuntungan itu adalah disebabkan peningkatan simpanan dalam akaun pendeposit TH. – BERNAMA


Dua pengarah, pengasas Etos Revenue letak jawatan

KUALA LUMPUR: Dua pengarah dan pengasas syarikat penyedia penyelesaian pembayaran tanpa tunai, Revenue Group Berhad (Revenue) mengumumkan peletakan jawatan semalam.

Mereka ialah Ng Shih Chiow, 50, dan Ng Shih Fang, 47.

Mereka sebelum ini dihadapkan ke Mahkamah Sesyen atas pertuduhan menyalahgunakan harta syarikat mereka tanpa resolusi Ahli Lembaga Pengarah, enam tahun lalu.

Mengikut pertuduhan, mereka didakwa bersama-sama menyebabkan seorang pegawai CIMB Bank Berhad melupuskan sebuah kereta jenis Toyota Vellfire milik syarikat berkenaan.

Tindakan itu didakwa dibuat tanpa resolusi Ahli Lembaga Pengarah syarikat tersebut dengan mendaftarkannya atas nama Shih Fang (tertuduh kedua).

Kesalahan didakwa dilakukan mengikut Seksyen 403 Kanun Keseksaan dan dibaca bersama Seksyen 34 kanun sama yang membawa hukuman penjara tidak kurang enam bulan dan tidak lebih lima tahun dengan sebatan dan boleh dikenakan denda, jika sabit kesalahan.

Bagaimanapun, kedua-dua pengarah syarikat berkenaan mengaku tidak bersalah selepas pertuduhan terhadap mereka dibacakan di hadapan Hakim Rozina Ayob.

Author

Tun Puteh Wanti

View all posts

View all posts


Polis sahkan suspek mati mengejut dalam tahanan

KUALA LUMPUR: Polis Diraja Malaysia (PDRM) mengesahkan seorang suspek lelaki warga tempatan mati mengejut dalam tahanan di Lokap Berpusat Shah Alam pada Ahad.

Ketua Komunikasi Korporat PDRM, ACP Skandaguru Anandan berkata lelaki berusia 33 tahun itu merupakan suspek yang ditahan sejak 29 Julai lepas.

“Dia ditahan sementara siasatan dijalankan mengikut Seksyen 6(1) Akta Dadah Berbahaya 1952 dan Langkah-Langkah Pencegahan Khas 1985.

“Pada 4.59 pagi tadi, suspek berkenaan ditemukan terbaring dan tidak sedarkan diri. Pihak hospital telah dihubungi bagi tujuan rawatan awal dan kira-kira 5.20 pagi, pegawai perubatan dari Hospital Shah Alam telah mengesahkan kematiannya,” menurut beliau dalam kenyataan malam tadi.

Skandaguru berkata suspek telah dibawa ke Hospital Tengku Ampuan Rahimah, Klang untuk bedah siasat yang dijadualkan hari ini.

“Setakat ini, kes diklasifikasikan sebagai mati mengejut. Unit Siasatan Jenayah dan Kematian Dalam Tahanan (USJKT) Jabatan Integriti dan Pematuhan Standard (JIPS) Bukit Aman akan menjalankan siasatan berkaitan kes tersebut,” katanya. – BERNAMA


Sepang kerap banjir, segerakan RTBSLF2 tanpa alasan – Aiman Athirah

CYBERJAYA: Rancangan tebatan banjir Sungai Langat Fasa 2 (RTBSLF2) perlu dilaksanakan segera tanpa sebarang alasan, susulan beberapa kawasan di daerah Sepang kerap dilanda bencana banjir.

Ahli Parlimen Sepang, Datuk Aiman Athirah Sabu berkata, hal ini kerana Surat Setuju Terima (SST) bagi projek tersebut sudah pun dikeluarkan pada awal bulan lalu.

Kawasan dalam Dewan Undangan Negeri (DUN) Dengkil seperti Kampung Camperai, Kampung Sri Tanjung, Kampung Jenderam Hilir dan Puspen serta beberapa jalan utama antara yang sudah dinaiki air.

“Saya difahamkan ban rosak sedang dibaiki di Kampung Cemperai dan akan dikukuhkan lagi dengan beg pasir.

“Ia akan lebih tinggi dan kukuh sementara menunggu RTBSLF2. InsyaAllah, kerja-kerja tambahan ketebalan ban Sungai Langat sedang dalam pelaksanaan,” katanya kepada MEDIA VARIASI.

Perdana Menteri, Datuk Seri Anwar Ibrahim ketika membentangkan Belanjawan 2024 pada bulan lalu berkata, RTBSLF2 turut tersenarai dalam 33 projek utama tahun depan melibatkan kos keseluruhan RM11.8 bilion.

Anwar berkata, sebanyak RM20 juta disediakan kepada 150 pihak berkuasa tempatan untuk melaksanakan kerja pembaikan parit dan longkang rosak, demi mengurangkan risiko air bertakung dan banjir kilat.

Seperti dimaklumkan Jawatankuasa Bencana Daerah Sepang, Aiman berkata, punca bencana banjir ketika ini disebabkan hujan lebat berpanjangan bawaan angin Monsun Timur Laut, sekali gus memberi impak kepada limpahan air sungai di sekitar daerah itu termasuk Sungai Langat, Sungai Semenyih dan Sungai Labu.

Aiman yang juga Timbalan Menteri Pembangunan Wanita, Keluarga dan Masyarakat berkata, Jabatan Meteorologi (MetMalaysia) sebelum ini melaporkan bahawa tempoh angin Monsun Timur Laut adalah bermula 16 Ogos hingga Disember 2023.

Jelas beliau, statistik terkini mendapati, seramai 534 orang daripada 180 keluarga sudah pun dipindahkan ke lima Pusat Pemindahan Sementara (PPS), yang dibuka sejak 5 November lepas.

PPS tersebut antara lain adalah Dewan Orang Ramai di Kampung Datuk Ahmad Razali yang menempatkan 100 mangsa dari 24 keluarga, Dewan Orang Ramai di Kampung Jenderam Hilir (89 orang dari 20 keluarga) dan Dewan Orang Ramai Taman Gemilang yang menempatkan 49 mangsa dari 15 keluarga.

Sementara itu, Sekolah Menengah Kebangsaan (SMK) Dengkil pula sudah menempatkan 256 mangsa dari 72 keluarga, manakala Dewan Orang Ramai Kampung Bukit Changgang menempatkan 40 mangsa dari 10 keluarga.

“Saya dan pasukan saya telah pun membuat lawatan ke kesemua PPS ini bagi memastikan segala keperluan berada dalam keadaan wajar.

“Bahkan, dalam peringkat awal sebelum PPS dibuka, pasukan Pusat Khidmat Parlimen Sepang telah pun menyalurkan bantuan termasuk makanan, minuman dan lain-lain keperluan.

“Saya tegaskan, situasi ini bukanlah perkara baharu, bahkan ada hal yang sudah pun agak rutin dan dapat dijangkakan selari pertukaran musim dan ketibaan angin Monsun Timur Laut,” jelasnya.

Pada Isnin, persimpangan lampu isyarat Kiwa dari Cyberjaya ke Lapangan Terbang Antarabangsa Kuala Lumpur (KLIA) ditutup buat kali kedua akibat banjir.

Justeru, laluan dari Kota Warisan ke KLIA dan Klia ke Bandar Baru Salak Tinggi berdepan kesesakan lalu lintas.

Difahamkan, laluan menghubungkan Bandar Baru Salak Tinggi, KLIA, Nilai dan Dengkil kerap dinaiki air sekiranya hujan lebat.

Memandang serius perkara tersebut, Aiman berkata, ia sekali gus akan menjejaskan kelancaran ramai pengguna jalan raya yang menggunakan laluan berkenaan.

“Saya telah membangkitkan isu ini ke perhatian Jawatankuasa Bencana Daerah Sepang yang turut dianggotai oleh beberapa agensi teknikal seperti Jabatan Kerja Raya (JKR) dan Jabatan Pengairan dan Saliran (JPS) menerusi mesyuarat yang diadakan sebanyak beberapa kali,” tambahnya.

Dalam pada itu, Aiman berkata, beliau sudah pun memaklumkan perkara berkaitan banjir di daerah itu untuk perhatian kementerian terlibat, khususnya Kementerian Kerja Raya dan Kementerian Sumber Asli, Alam Sekitar dan Perubahan Iklim.

Pada masa sama, beliau menjemput menteri berkaitan untuk turun padang bagi menyaksikan dan sedia maklum akan situasi banjir di Sepang.

“Saya turut memohon semua pihak berkuasa sama ada di peringkat negeri atau pun persekutuan untuk memberi perhatian kepada keperluan yang telah dimajukan oleh agensi-agensi berkaitan, supaya kita dapat melalui situasi ini dengan lebih kemas dan siaga.

“Cuaca masih muram, keadaan di hadapan mungkin akan lebih mencabar. Kita semua perlu bersama-sama bersatu hati menghadapi segala kebarangkalian.

“Namun, yang pasti saya percaya dengan kerjasama semua di setiap peringkat akan membolehkan kita melalui ujian ini dengan lebih tenang dan tertib,” katanya.

Author

Fazleen Safina Abd Jamil

View all posts

View all posts


Pelajar IPTS hilang lepas daki bukit, polis temukan motosikal tidak berkunci

MERSING: Seorang pelajar institusi pengajian tinggi swasta (IPTS) dilaporkan hilang selepas dipercayai mendaki bukit seorang diri di Pulau Mawar Rabu lepas.

Ketua Polis Daerah Mersing, Supt Abdul Razak Abdullah Sani berkata, laporan mengenai kehilangan Muhamad Akmal Hakimi Ishak, 20, dibuat bapanya di Balai Polis Kluang awal pagi semalam, selepas pemuda itu tidak pulang ke rumahnya di Kluang sejak Rabu lepas.

Beliau berkata, polis menerima laporan mengenai penemuan motosikal dipercayai milik mangsa dalam keadaan baik dan tidak berkunci di kawasan berhampiran Pulau Mawar kira-kira 11.30 pagi semalam.

“Berdasarkan penemuan itu, kita telah melancarkan operasi mencari dan menyelamat (SAR) bermula pukul 5 petang semalam melibatkan 22 pegawai dan anggota dari Ibu Pejabat Polis Daerah (IPD) Mersing, Balai Bomba dan Penyelamat Endau serta Angkatan Pertahanan Awam Malaysia (APM) Mersing,” katanya ketika dihubungi Bernama hari ini.

Abdul Razak berkata operasi peringkat awal melibatkan pencarian di kawasan hutan dan pesisiran pantai, bagaimanapun, operasi itu dihentikan pada 7 malam tadi atas faktor keselamatan berikutan keadaan gelap dan hujan.

Beliau berkata operasi disambung semula pada 8 pagi ini dengan pencarian di darat dan perairan di sekitar pulau itu. – BERNAMA


Wanita selamba isi bekas anggur sampai penuh dikecam netizen

TINDAKAN seorang wanita cuba memenuhkan bekas anggur yang sudah ditimbang sebelum membelinya menerima kecaman warga net.

Video yang dikongsi oleh pengguna TikTok @shazwaaa, melihatkan wanita itu dengan selambanya membuka bekas anggur hijau lain untuk menukar dengan saiz yang lebih besar.

“Perangai eh dia penuhkan anggur sampai susah nak tutup anggur tu.

“Dia amik sikit-sikit dari box lain ya. Bukan apa, kan dah timbang,” dakwanya.

Tidak berhenti di situ, pemilik video mendakwa wanita itu turut menyuap anaknya anggur yang diambil daripada bekas lain seolah-olah seperti miliknya.

Perbuatannya itu menimbulkan rasa kurang senang netizen memandangkan anggur yang sudah di pek itu biasanya sudah ditetapkan harga mengikut berat buat.

Pemilik video turut menjelaskan sebelum melaporkan kepada petugas pasar raya berkenaan, dia mengambil video terlebih dahulu sebagai bukti menunjukkan wanita itu berkelakuan seperti itu.

Menjengah di ruangan komen, rata-rata netizen turut berkongsi pengalaman berhadapan dengan orang yang bersikap sedemikian.

“Selalu jumpa jenis mcm ni kat rak telur .Dah lah tukar gred ambil gred B, tukar dgn gred A. Tp kalau sebut tau lah yg mna,” dakwa netizen.

“Aritu aku tgk ada aunty tu tukar telur..gred A die tukar g bt masuk dlm kotak gred C… jd nnt kat cashier kire harge murahlah… aku tgur die jeling wee,” kongsi netizen.

“Yes. Pernah jumpa gak spesies ni tgh beli udang. Habis semua kepala udang yang dia nak tu dia cabut,” luah netizen.

Author

Nurul Ain Japri

View all posts

View all posts


Aina Abdul malu dilabel cuba ‘rampas’ takhta Siti Nurhaliza

CYBERJAYA: Penyanyi, Aina Abdul akui malu apabila timbul dakwaan mengatakan dia layak bergelar penyanyi nombor satu, sekali gus mengenepikan kedudukan Datuk Seri Siti Nurhaliza sehingga menimbulkan perbalahan ramai, baru-baru ini.

Pelantun lagu Terus Hidup itu berkata, tidak pernah terlintas di fikirannya untuk untuk bersaing dengan sesiapa, apatah lagi, penyanyi sehebat Siti.

“Jujurnya, saya segan dan malu apabila isu ini heboh diperkatakan.

“Saya faham kenapa orang marah dan tidak setuju dengan kenyataan itu. Sebagai tuan badan, saya pun tidak setuju apabila dibandingkan dengan figura hebat.

“Saya harap kejadian seumpama ini takkan terjadi dan akan berakhir. Saya ada baca komen netizen yang inginkan saya berada di kedudukan nombor satu, namun saya tak pernah terlintas nak letakkan diri dalam mana-mana nombor dan posisi,” katanya seperti dilapor BH Online.

Dalam pada itu, Aina turut mengakui bahawa Siti Nurhaliza merupakan idola yang banyak memberi inspirasi buatnya yang masih muda dalam industri muzik.

“Beliau juga adalah salah seorang idola saya. Jadi, saya berterima kasih kepada Siti dan penyanyi lain yang jadi inspirasi saya.

“Orang baharu seperti saya perjalanan tentunya masih jauh ketinggalan dan saya terlalu kerdil.

“Sejak awal menyertai industri muzik, saya tak pernah letak diri bertanding dengan sesiapa pun. Setiap kali buat sesuatu saya akan fikirkan adakah bagus atau tidak, musuh saya dalam industri ini adalah diri saya sendiri,” ujarnya.

Sebelum ini, timbul dakwaan peminat bahawa Aina layak bergelar penyanyi nombor satu negara dan Siti tidak lagi relevan untuk masa kini.

Susulan kenyataan itu, ramai pihak tampil bersuara kerana tidak berpuas hati dengan dakwaan itu sehingga membandingkan pencapaian Siti dan Aina.

Author

Diyana Rahip

View all posts

View all posts


Perubahan drastik KLIA Terminal 1 dalam masa tiga tahun – Loke

SEPANG: Lapangan Terbang Antarabangsa Kuala Lumpur (KLIA) Terminal 1 akan mengalami perubahan drastik dalam masa tiga tahun dengan pelaksanaan beberapa usaha termasuk menaik taraf sistem penggerak penumpang automasi atau aerotrain dan sistem pengendalian bagasi, kata Menteri Pengangkutan, Anthony Loke.

Beliau berkata, usaha itu dijangka mampu mengembalikan kedudukan KLIA Terminal 1 sebagai lapangan terbang terbaik di dunia, yang kini berada di tangga ke-67 berbanding ke-62 pada 2022.

Kedudukan terbaik yang pernah dicapai oleh KLIA Terminal 1 adalah di tangga kedua pada 2001, sebelum merosot ke kedudukan ke-14 pada 2013 dan ke-44 pada 2018.

“Kita melihat kedudukan semakin merosot itu merupakan satu kebimbangan kerana hilang daya tarikan di KLIA Terminal 1.

“Kita perlu kembalikan kedudukan KLIA Terminal 1 kerana ia merupakan lapangan terbang penting untuk negara dan melambangkan imej negara,” kata Loke kepada media selepas melancarkan penginapan CapsuleTransit di KLIA Terminal 1, di sini hari ini.

Loke berkata, mutu perkhidmatan serta ekosistem termasuk mesra kepada sektor peruncitan untuk melabur dalam pelbagai kemudahan dan perkhidmatan, perlu bergerak seiring untuk menjadikan KLIA Terminal 1 hebat semula di dunia.

Sementara itu, Loke berkata, pembangunan semula Lapangan Terbang Sultan Abdul Aziz Shah (SAAS) yang berusia 58 tahun tidak akan menggantikan KLIA Terminal 1 sebagai lapangan terbang utama negara.

“Pembangunan semula SAAS tidak akan menggantikan KLIA Terminal 1,” katanya, menambah bahawa SAAS akan menjadi lapangan terbang bandar kepada pasaran khusus. – BERNAMA


Selepas tuduhan rogol, buruh didakwa amang seksual kanak-kanak

IPOH: Seorang pekerja buruh binaan yang pernah didakwa atas tiga pertuduhan rogol seorang penjawat awam di Mahkamah Sesyen Ipoh April lalu, sekali lagi berdepan pertuduhan melibatkan amang seksual fizikal terhadap seorang kanak-kanak perempuan berusia 11 tahun.

Tertuduh, Hassan Ahmad, 43, didakwa melakukan amang seksual fizikal terhadap mangsa dengan cara memegang tangan bagi maksud seksual itu jam 1.30 petang pada 13 April 2023 di tepi jalan berdekatan dewan Rumah Pangsa Ashby Road, di sini.

Perbuatan itu merupakan satu kesalahan di bawah Seksyen 14(a) Akta Kesalahan Seksual Terhadap Kanak-kanak 2017 yang membawa hukuman penjara tidak lebih 20 tahun dan sebatan jika sabit kesalahan.

Bagaimanapun tertuduh yang tidak diwakili peguam mengaku bersalah ke atas pertuduhan yang dikenakan ke atasnya.

Pihak pendakwaan yang dikendalikan Timbalan Pendakwa Raya, Qurratu’aini Khalifah tidak menawarkan sebarang jaminan kerana tertuduh sedang menjalani hukuman di Penjara Tapah.

Hakim Ainul Shahrin Mohamad kemudiannya menetapkan 16 Ogos depan bagi keputusan hukuman serta serahan fakta kes.

Pada 28 April lalu, Hassan dihadapkan ke Mahkamah Sesyen sama atas tiga pertuduhan merogol dan menceroboh rumah seorang wanita di sebuah kuarters kerajaan di Fair Park di sini dalam kejadian 18 April lalu. – Sinar Harian

Author

Media Variasi

View all posts

View all posts


Tiga maut, seorang cedera kereta terbabas di LPT

KUANTAN: Tiga maut manakala seorang lagi cedera apabila kenderaan dinaiki mereka dipercayai terbabas di Kilometer 165.8 Lebuhraya Pantai Timur Fasa Satu (LPT1) arah barat, di Maran hari ini.

Timbalan Pengarah (Operasi) Jabatan Bomba dan Penyelamat Malaysia (JBPM) Pahang Ismail Abdul Ghani berkata mereka yang maut ialah dua wanita dewasa dan seorang lelaki dewasa, namun identiti mereka masih belum diketahui.

“Bomba dimaklumkan mengenai kejadian pada 8.10 pagi dan setiba di lokasi kejadian, kemalangan melibatkan sebuah kereta Perodua Kancil dengan dua daripada mangsa yang maut tersepit di dalam kenderaan itu,” katanya menerusi kenyataan di sini hari ini.

Ismail berkata jenazah mangsa diserahkan kepada polis untuk tindakan lanjut dan difahamkan dibawa ke Hospital Jengka, Maran untuk bedah siasat. – BERNAMA


Warga emas ditahan disyaki ikat, heret anjing dengan kereta hingga mati

PORT DICKSON:  Seorang lelaki warga emas disyaki menyebabkan kematian seekor anjing di Kampung Sri Parit, Lukut pada Sabtu ditahan pihak polis semalam.

Ketua Polis Daerah Port Dickson, Supt Aidi Sham Mohamed berkata, polis menerima aduan daripada seorang lelaki berusia 44 tahun yang melihat seekor anjing telah diperlakukan dengan kejam sehingga cedera dan berdarah.

“Pengadu telah melihat anjing tersebut diikat dan diheret dengan menggunakan kereta. Akibat kejadian itu, anjing tersebut telah mati,” katanya dalam satu kenyataan di sini hari ini.

Katanya tangkapan dilakukan terhadap pemilik anjing berusia 61 tahun itu kira-kira 10.05 malam semalam di Pejabat Bahagian Siasatan Jenayah IPD Port Dickson dan direman sehari.

Kes disiasat mengikut Seksyen 428 Kanun Keseksaan. – BERNAMA


Anggota trafik jumpa lebih 100kg ganja di tepi jalan

KUALA TERENGGANU: Pasukan penguatkuasa trafik menjalankan tugas ‘Snapcheck’ menemukan dadah jenis ganja seberat 102.83 kilogram dianggarkan bernilai lebih RM257,000 yang dtinggalkan di tepi jalan di kawasan Kampung Bukit Jong menghala ke Tol Plaza Gemuruh, di sini, Ahad Lalu.

Ketua Polis Terengganu, Datuk Rohaimi Md Isa berkata, empat anggota trafik Ibu Pejabat Polis Daerah (IPD) Kuala Terengganu yang menjalankan ‘Snapcheck’ bermula 2.30 pagi hingga 4 pagi menemui dadah berkenaan.

“Semasa membuat rondaan di susur masuk menghala ke Plaza Tol Gemuruh dari arah Kuala Terengganu menuju Ke Kuantan, anggota tersebut telah menemui lima bungkusan plastik hitam dalam keadaan mencurigakan di atas tanah di tepi penghadang jalan.

“Hasil pemeriksaan mendapati setiap satu plastik hitam mengandungi 101 bungkus ketulan mampat tumbuhan kering yang disyaki dadah jenis ganja,” katanya menerusi kenyataan, hari ini.

Rohaimi berkata beliau percaya dadah berkenaan ditinggalkan oleh suspek di tepi jalan sementara menunggu ‘snapcheck’ oleh polis trafik yang bertugas di kawasan berkenaan menamatkan tugas. – BERNAMA


Hukuman penjara beri kesan trauma kepada anak

KUALA LUMPUR: Isu pemenjaraan Emilia Hanafi kerana menukar ganti tarikh lawatan anak yang menjadi bualan hangat negara baru-baru ini dikhuatiri memberi kesan trauma jangka masa panjang kepada ketiga-tiga anaknya.

Ketua UMNO Cawangan KLCC, Datuk Seri Dzulkarnain Taib berkata, isu tukar tarikh lawatan anak, sepatutnya ia boleh diselesaikan secara baik di kedua-dua belah pihak bekas suami atau bekas isteri melalui perbincangan tanpa perlu mengguna pakai sudut undang-undang.

“Memang kadang-kadang undang-undang (syariah) terpaksa dilaksanakan apabila yang menuntut keadilan tu datang ke depan, tetapi yang jadi mangsa adalah anak-anak.

“Mereka melihat bagaimana ibu bapa bertelagah, berkelahi, melibatkan penjagaan anak, saya rasa tak payah sampai tahap si ibu kena penjara.

“Jadi apabila ia menjadi umum, kita kena lihat juga trauma dan impak psikologi ke atas anak-anak apabila mereka membesar,” katanya kepada MEDIA VARIASI.

Katanya, anak-anak yang terlibat dalam hal sebegini pastinya akan teringat peristiwa hitam yang berlaku kepada ibu bapa mereka sepanjang hidup.

“Saya kasihan, melihat kes ibu dipenjara walaupun beberapa hari. Bagi ibu, dia sudah ada rekod buruk sebagai bekas banduan padahal dia muda, isteri kepada usahawan terkenal, tapi rekod banduan. Anak-anak pun ke sekolah orang ejek mak banduan.

“Ini sedikit sebanyak mempengaruhi cara mereka berfikir, impak negatif akan berpanjangan sepanjang hidup mereka,” katanya.

Justeru, katanya, meskipun ada sesetengah pelaksanaan perlu mengikut lunas undang-undang, namun ia perlu berpaksikan prinsip kemanusiaan dan keadilan semua pihak.

“Undang-undang kalau nak ikutkan 100 peratus (pelaksanaan), kena ada aspek timbang rasa dan kemanusiaan,” katanya.

Author

Fhatihah Zakinan

View all posts

View all posts


Dua individu tersepit, pesawat terhempas di Ipoh

IPOH: Dua individu dilaporkan tersepit apabila sebuah pesawat ringan terhempas di Jalan Dr Nazrin Shah berhampiran Medan Gopeng, di sini, malam ini.

Ketua Balai Bomba dan Penyelamat Ipoh, Azman Hussin, berkata pihaknya menerima panggilan kecemasan berhubung insiden itu pada jam 8.10 malam sebelum anggota bergegas ke lokasi.

Setiba di tempat kejadian, pasukan mendapati sebuah kapal terbang bersaiz kecil terhempas.

“Terdapat dua mangsa, dan kerja mengeluarkan mereka sedang dijalankan,” katanya.

Author

Tun Puteh Wanti

View all posts

View all posts


Lelaki, ‘perempuan’ solat jemaah satu saf, Jakim tampil beri penjelasan

CYBERJAYA: Tular sebuah video baru-baru ini memaparkan jemaah solat yang bercampur saf antara lelaki dan wanita sehingga mendapat reaksi kurang senang dalam kalangan netizen.

Jabatan Kemajuan Islam Malaysia (Jakim) menjelaskan, video tersebut diyakini telah dirakam dan disiarkan oleh salah seorang peserta program Kem Ibadah Nusantara baru-baru ini.

Menurut Jakim, kem berkenaan diadakan di Cameron Highland anjuran bersama Jakim, Universiti Islam Antarabangsa Malaysia, Persatuan Insaf Pahang (NGO Komuniti Hijrah LGBT) dan beberapa agensi dan institut pendidikan tinggi (IPT) lain.

“Peserta adalah majoriti kumpulan transgender yang hadir secara sukarela. Ada yang sudah berhijrah dan ada yang dalam proses berhijrah.

“Ada juga dalam kalangan mereka yang masih mirip rupa paras dan penampilan serta pakaian seorang wanita,” maklum Jakim dalam satu kenyataan.

Jakim turut menjelaskan, ketika solat berjemaah, kelihatan berlaku pencampuran jantina kerana golongan mak nyah masih dikira lelaki mengikut jantina asalnya.

“Proses untuk mendidik dan membetulkan cara hidup mereka mengambil sedikit masa. Mohon sama-sama kita doakan,” maklumnya.

Author

Diyana Rahip

View all posts

View all posts


Gagal hadir beri keterangan, mahkamah keluar waran tangkap terhadap Exco Terengganu

KUALA TERENGGANU: Mahkamah Pilihan Raya Terengganu mengeluarkan waran tangkap terhadap Pengerusi Jawatankuasa Pembangunan Insan, Dakwah dan Penerangan negeri, Mohd Nor Hamzah kerana gagal hadir memberi keterangan pada perbicaraan Petisyen Pilihan Raya bagi Parlimen Marang, hari ini.

Perintah tersebut dikeluarkan oleh Hakim Mahkamah Tinggi Kuala Terengganu, Datuk Hassan Abdul Ghani selepas peguam pempetisyen, Muhammad Amin Othman memohon satu waran tangkap dikeluarkan terhadap Ahli Dewan Undangan Negeri Bukit Payong itu.

Muhammad Amin dalam kenyataan hari ini berkata pada Rabu (14 Mac) Hassan telah mengarahkan Mohd Nor untuk hadir semula ke mahkamah pada hari ini bagi menyambung memberikan keterangan.

“Namun begitu pada hari ini YB (Yang Berhormat) Mohd Nor telah gagal untuk menghadirkan diri ke mahkamah,” katanya.

Katanya perbicaraan bagi Petisyen Pilihan Raya Parlimen Marang bersambung Ahad ini (19 Mac).

Mahkamah Pilihan Raya Terengganu pada 12 Februari lepas menolak bantahan awal yang dikemukakan Presiden PAS Tan Sri Abdul Hadi Awang untuk membatalkan petisyen keputusan Pilihan Raya Umum ke-15 (PRU15) bagi Parlimen Marang yang difailkan calon Barisan Nasional.

Hassan kemudian menetapkan 6 hingga 21 Mac sebagai tarikh perbicaraan penuh bagi petisyen berkenaan.

Pada 3 Januari lepas, Badan Perhubungan UMNO Terengganu memfailkan petisyen untuk membatalkan keputusan PRU15 bagi Parlimen Kuala Terengganu, Marang dan Kemaman di Mahkamah Tinggi Kuala Terengganu mengikut Akta Kesalahan Pilihan Raya 1954.

Pengerusi Badan Perhubungan UMNO Terengganu, Datuk Seri Ahmad Said berkata2, petisyen itu difailkan antara lain atas dakwaan PAS telah menyogok pengundi dengan mengagihkan wang bantuan yang diberikan kerajaan negeri pada 15 hingga 17 November 2022, beberapa hari sebelum PRU15 melalui program i-Pencen, i-Belia dan i-Siswa. – BERNAMA


Menu Rahmah di universiti dalam masa terdekat – Mohamed Khaled

KUALA LUMPUR: Kementerian Pengajian Tinggi (KPT) akan melaksanakan Program Menu Rahmah di institusi pengajian tinggi dalam masa terdekat, kata Menteri Pengajian Tinggi Datuk Seri Mohamed Khaled Nordin.

Beliau berkata, pihak KPT sedang bekerjasama dengan Kementerian Perdagangan Dalam Negeri dan Kos Sara Hidup (KPDN) untuk melaksanakan program berkenaan.

“KPT dengan KPDN sedang berbincang mengenai perkara ini, saya rasa (terutama) universiti dalam KPT tiada masalah untuk menempatkan atau menyediakan ruang bagi menjayakan program ini,” katanya pada sidang media selepas melancarkan prapelancaran Universiti UCSI  Kampus Cawangan Antarabangsa di Bangladesh, di sini hari ini.

Selasa lepas, Menteri Perdagangan Dalam Negeri dan Kos Sara Hidup, Datuk Seri Salahuddin Ayub berkata, orang ramai kini boleh menikmati makanan tengah hari dan malam masing-masing pada harga RM5 di hampir 15,000 premis makanan di seluruh negara melalui Program Menu Rahmah.

Sementara itu, ditanya sama ada KPT akan bekerjasama dengan pihak swasta untuk menyediakan tempat tinggal kepada pelajar bagi menjaga kebajikan, beliau berkata, KPT dan Kementerian Kewangan sedang mencari langkah kreatif serta inovatif untuk membiayai penyediaan asrama dalam kampus.

“KPT sentiasa berusaha untuk menambah ruang bagi pelajar duduk di dalam (kawasan) kampus supaya dapat tinggal di asrama… tapi ia makan masa, lebih-lebih dalam keadaan ekonomi dan kedudukan kewangan yang tidak begitu kukuh bagi kerajaan. Namun Kementerian Kewangan dan KPT memahami masalah ini,” katanya.

Mengulas mengenai majlis prapelancaran, Mohamed Khaled berkata, penubuhan kampus Universiti UCSI di Bangladesh adalah bersesuaian dengan rancangan pengantarabangsaan yang diketengahkan oleh KPT.

“Universiti UCSI Kampus Bangladesh akan mengangkat status Malaysia sebagai hab pendidikan global dan inisiatif pascapandemik dan UCSI wajar dipuji. Saya galakkan lebih banyak pihak swasta yang mengikut jejak sama,” katanya.

UCSI Kampus Bangladesh yang berpangkalan di ibu kota Dhaka akan mula beroperasi pada Mei tahun ini dengan menawarkan 24 program ijazah dan sarjana dalam bidang perniagaan, sains komputer, kejuruteraan, seni bina, sains sosial dan reka bentuk.

Kampus itu dijangka memiliki sekitar 5,000 pelajar dalam tempoh tujuh tahun. – BERNAMA


Roket terbaharu China bawa manusia ke bulan dijangka beroperasi menjelang 2027

BEIJING: Projek penyelidikan dan pembangunan roket pembawa bermanusia generasi baharu China berjalan lancar dan dijangka mula digunakan pada 2027.

Menurut Ketua Pereka Bentuk Roket Pembawa Long March 2F Korporat Sains dan Teknologi Angkasa Lepas China (CASC), Rong Yi, roket terbabit adalah untuk pelancaran kapal bermanusia generasi baharu dan pendarat bulan.

Kapasiti pengangkutan untuk orbit bulan pada masa depan adalah 27 tan manakala kemampuan pengangkutan bagi orbit di Bumi pula adalah sekitar 70 tan.

Sementara itu, pelbagai teknologi baharu seperti penerbangan pintar akan digunakan bagi memperhebat kebolehpercayaan roket pembawa generasi baharu itu. – BERNAMA